Κορωνοϊός: Ο Ουίλιαμ στο τιμόνι της βασιλικής οικογένειας - Παροπλισμένοι Ελισάβετ και Κάρολος - CNN.gr\nΚορωνοϊός: Ο Ουίλιαμ στο τιμόνι της βασιλικής οικογένειας - Παροπλισμένοι Ελισάβετ και Κάρολος\nΠαρασκευή, 20 Μαρτίου 2020 22:41\nΜε την Ελισάβετ και το φυσικό της διάδοχο, τον πρίγκιπα Κάρολο, να είναι ουσιαστικά παροπλισμένοι λόγω κορωνοϊού, ο Ουίλιαμ, πολύ νωρίτερα απ' όσο υπολόγιζε και ο ίδιος, βρίσκεται πλέον στο τιμόνι της βρετανικής μοναρχίας.\nΕν μέσω της παγκόσμιας κρίσης που έχει δημιουργήσει η πανδημία του κορωνοϊού τα πάντα ανατρέπονται. Αν και η Μεγάλη Βρετανία δεν έχει λάβει ακόμα μέτρα αντίστοιχα με τις υπόλοιπες χώρες, έχει ανακοινωθεί απαγόρευση κυκλοφορίας των ατομων άνω των 70 ετών καθώς ανήκουν στις ευπαθείς ομάδες.\nΣε αυτές ανήκουν τόσο η 93χρονη βασίλισσα Ελισάβετ και ο σύζυγός της πρίγκιπας Φίλιππος που βρίσκεται μια ανάσα πριν κλείσει τα 100, όσο και ο γιος της Κάρολος που είναι 71 ετών.\nΤο παλάτι έχει ακυρώσει όλες του τις επίσημες δραστηριότητες για ένα χρονικό διάστημα, ωστόσο η μοναρχία συνεχίζει να υφίσταται και να έχει το ρόλο της. Και πλέον, αυτός που θα βγει μπροστά και αναλαμβάνει πιο ενεργό ρόλο, νωρίτερα από ότι είχε υπολογίσει, ειναι ο πρίγκιπας Ουίλιαμ.\nΒασιλικοί εμπειρογνώμονες εξήγησαν ότι υπάρχει σοβαρή περίπτωση ο Ουίλιαμ να διαδραματίσει πιο ενεργό ρόλο και να αντικασταστήσει την Ελισάβετ, εφόσον η βασίλισσα και ο πρίγκιπας Κάρολος είναι υποχρεωμένοι μπουν στην απομόνωση για μεγάλο χρονικό διάστημα.\nΜάλιστα, όπως ανέφεραν οι ειδικοί, ο πρίγκιπας Χάρι ίσως υποχρεωθεί να αναθεωρήσει την απόφασή του να απομακρυνθεί και από τη θέση του ως senior royal, και να αναλάβει ρόλο ως Σύμβουλος του Κράτους.\nΣύμβουλοι του Κράτους είναι τα ανώτερα μέλη της βρετανικής βασιλικής οικογένειας στα οποία ο μονάρχης, δηλαδή η Ελισάβετ, εκχωρεί ορισμένες κρατικές λειτουργίες και εξουσίες όταν η ίδια δεν βρίσκεται στο Ηνωμένο Βασίλειο ή δεν είναι διαθέσιμη για άλλους λόγους.\nΣτα 91 της πλέον, η Ελισάβετ είναι αυτονόητο ότι πρέπει να προστατευθεί (@AP PHOTO)\nΣύμβουλοι του Κράτους είναι ο σύζυγος της βασίλισσας και τα τέσσερα πρώτα πρόσωπα στη σειρά των διαδοχής, που πρέπει όμως να είναι από 21 ετών και πάνω. Οπότε, ο πρίγκιπας Τζορτζ δεν συμπεριλαμβάνεται ακόμα σε αυτά.\nΟ πρίγκιπας Χάρι ίσως κληθεί να βγει μπροστά και πάλι, αν και προς το παρόν και εκείνος βρίσκεται σε καραντίνα στο σπίτι του στον Καναδά, αφού τόσο ο ίδιος όσο και η Μέγκαν Μαρκλ είναι πιθανό να έχουν εκτεθεί στον κορωνοϊό, κατά τη διάρκεια του ταξιδιού τους στην Αγγλία.\nΚΟΣΜΟΣ\t· ΠΡΙΓΚΙΠΑΣ ΟΥΙΛΙΑΜ\t· ΒΑΣΙΛΙΣΣΑ ΕΛΙΣΑΒΕΤ\t· ΠΑΛΑΤΙ ΤΟΥ ΜΠΑΚΙΓΧΑΜ\t· ΒΡΕΤΑΝΙΑ\t· ΠΡΙΓΚΙΠΑΣ ΚΑΡΟΛΟΣ\t· ΚΟΡΩΝΟΪΟΣ


Citigroup: Αυτά είναι τα τέσσερα μέτρα για να σωθεί η Ευρωζώνη | ΟΙΚΟΝΟΜΙΑ | antinews.gr\nΑΡΧΙΚΗΠΟΛΙΤΙΚΗΟΙΚΟΝΟΜΙΑΕΛΛΑΔΑΚΟΣΜΟΣANTIMAGAZINEANTISPORTSANTIMEDIAΑΝΤΙΘΕΣΕΙΣΚΛΕΙΔΑΡΟΤΡΥΠΑBLOG VIEWΑναζήτησηΝέα αναζήτησηΕπιλογή τύπου αναζήτησηςΣτα άρθραΣτα άρθρα (ακριβής φράση)Στο όνομα των σχολιαστώνΑναζήτησηΙστορικό 31/10/2014 17:14\nCitigroup: Αυτά είναι τα τέσσερα μέτρα για να σωθεί η Ευρωζώνη\nΤέσσερα μέτρα για την έξοδο της Ευρωζώνης από τη στασιμότητα προτείνει ο Willem Buiter, επικεφαλής οικονομολόγος της Citigroup.\nΜε άρθρο του στους Financial Times, σκιαγραφεί τη - μετά stress tests - εποχή, καταθέτοντας τέσσερις προτάσεις, οι οποίες θα συμβάλλουν στην έξοδο της Ευρωζώνης από την οικονομική στασιμότητα. Μεταξύ άλλων εξηγεί πως η συνεχιζόμενη «ζομπιοποίηση» των ευρωπαϊκών τραπεζών συμβάλλει στη διατήρηση των πιέσεων στην ευρωπαϊκή οικονομία.\nΤην περασμένη εβδομάδα, 25 τράπεζες απέτυχαν στην επιθεώρηση ποιότητας περιουσιακών στοιχείων (asset quality review - AQR) που διεξήγαγε η Ευρωπαϊκή Κεντρική Τράπεζα σε 130 από τις μεγαλύτερες τράπεζες της ευρωζώνης. Στα stress tests που διεξήγαγε η European Banking Authority σε 123 από τα ισχυρότερα πιστωτικά ιδρύματα της Ε.Ε. απέτυχαν τα 24.\nΑυτά τα τελευταία εμφάνιζαν κεφαλαιακό έλλειμμα, με βάση το δυσμενές μακροοικονομικό σενάριο, της τάξης των 24,6 δισ. ευρώ - δηλαδή 0,09% των αξίας 28 τρισ. ευρώ ενεργητικών τους, που αντιστοιχούν στο 70% του συνόλου στην Ε.Ε. Συμπεριλαμβανομένων των κεφαλαίων που αντλήθηκαν ή έχουν καλυφθεί από τις αρχές του 2014, σε 14 τράπεζες εμφανίστηκε έλλειμμα 9,5 δισ. ευρώ ή περίπου 0,03% των ενεργητικών, σύμφωνα με τα stress tests.\nΣτις 27 Οκτωβρίου, οι καθηγητές Viral Acharya και Sascha Steffen εξέδωσαν μια εναλλακτική εκτίμηση, χρησιμοποιώντας διαφορετική μεθοδολογία, για 39 εισηγμένες τράπεζες της ευρωζώνης, με συνολικό ισολογισμό 12,5 τρισ. ευρώ (ένα υποσύνολο αυτών που συμμετείχαν στα stress tests της ΕΒΑ και στα AQR της ΕΚΤ). Υπολόγισαν ότι το έλλειμμα ήταν 450 δισ. ευρώ στα τέλη του 2013 - περίπου το 3,6% των ενεργητικών.\nΚαι τα δύο νούμερα για τις κεφαλαιακές ελλείψεις είναι απλώς ενδεικτικά. Γι' αυτό τείνουν και τα δύο να είναι λάθος. Ποιο είναι πιο κοντά στο πραγματικό μέγεθος; Προσωπικά πιστεύω περισσότερο στην εκτίμηση των καθηγητών Acharya και Steffen. Η ΕΒΑ έχει κακό παρελθόν με τα stress tests, που υποβαθμίζουν χονδροειδώς τις κεφαλαιακές τρύπες των τραπεζών της Ε.Ε. Τόσο τα AQR όσο και τα stress tests βασίζονται πολύ στις εθνικές ρυθμιστικές και εποπτικές αρχές - τις ίδιες αρχές υπό τις οποίες αφέθηκαν να κακοφορμίσουν και να συσσωρευθούν οι υπερβολές που οδήγησαν στη χρηματοπιστωτική κρίση.\nΕκείνες ήταν υπεύθυνες για τη ρυθμιστική χαλαρότητα που επέτρεψε στις τράπεζες της δικαιοδοσίας τους να δείξουν υπερβολική ανοχή (επέκταση του χρόνου αποπληρωμής) και να υπερβάλουν όσον αφορά την πραγματική αξία των ενεργητικών τους. Το δυσμενές σενάριο, εξάλλου, δεν ήταν ιδιαίτερα δυσμενές - για παράδειγμα δεν προέβλεπε αποπληθωρισμό.\nΕκτός από τις, κρυμμένες ακόμη, ζημίες που κληροδότησε η κρίση, θα συσσωρευθούν και νέες ζημίες ως αποτέλεσμα της μίζερης οικονομικής πορείας της ευρωζώνης τα 5-6 τελευταία χρόνια. Οπότε, εγώ στοιχηματίζω ότι οι καθηγητές Acharya και Steffen διαθέτουν καλύτερο οδηγό για τα κεφάλαια που θα πρέπει να αντλήσει ο ευρωπαϊκός τραπεζικός κλάδος ώστε να αποκτήσει σωστό βηματισμό. Αν είναι έτσι, απαιτούνται περισσότερα AQR και stress tests, αυτήν τη φορά χωρίς τη βοήθεια των εθνικών αρχών.\nΤην ίδια ώρα, η μετάλλαξη του πιστωτικού συστήματος της ευρωζώνης σε ζόμπι συνεχίζεται. Ακόμη κι αν αναθερμανθεί η εγχώρια ζήτηση, είτε αυθορμήτως είτε μέσω εξωτερικών σοκ, είτε με νομισματική και δημοσιονομική επεκτατική πολιτική και μεταρρυθμίσεις υπέρ της προσφοράς, ο τραπεζικός κλάδος δεν θα μπορέσει να στηρίξει καθόλου την αύξηση της ζήτησης. Η ιαπωνοποίηση της ευρωζώνης θα έχει ως αποτέλεσμα μια χαμένη δεκαετία, μετά τη χαμένη μισή δεκαετία που ήδη βιώνει.\nΓια να μη μετατραπεί η κυκλική στασιμότητα της ευρωζώνης σε μόνιμη, απαιτούνται τέσσερις στρατηγικές: Η πρώτη είναι τα κατάλληλα AQR και stress tests, τα οποία θα ακολουθήσει ταχεία ανακεφαλαιοποίηση των ελλειμματικών πιστωτικών ιδρυμάτων και ένα κύμα συγχωνεύσεων στις τράπεζες της ευρωζώνης για να επιτευχθεί μεγαλύτερη κερδοφορία και αποδοτικότητα, σε έναν κλάδο με υπερβολικά πολλές ανεπαρκείς τράπεζες. Οι διακρατικές συγχωνεύσεις θα δημιουργήσουν πιο αποτελεσματικό ανταγωνισμό σε κάθε κράτος μέλος. Με τέτοια δραστικά μέτρα, θα μπορούσαν ακόμη και να τονωθούν η εμπιστοσύνη και η αισιοδοξία στην πραγματική οικονομία.\nΤο δεύτερο μέτρο είναι μια πρόσκαιρη δημοσιονομική στήριξη (ας πούμε 1% του ΑΕΠ της ευρωζώνης ετησίως επί δύο χρόνια, επικεντρωμένο στις χώρες με τα μεγαλύτερα ελλείμματα παραγωγής, δηλαδή στην περιφέρεια) την οποία θα χρηματοδοτεί και θα πληρώνει με νέο χρήμα μονίμως η ΕΚΤ. Για να γίνουν πιο διαφανείς οι μηχανισμοί αυτής της... ρίψης κεφαλαίων από ελικόπτερο η ΕΚΤ θα χρειαστεί να ακυρώσει τα κρατικά χρεόγραφα που αγοράζει.\nΑυτό το τρίτο βήμα οικονομικά θα αντιστοιχεί σε αγορά και διακράτηση των ομολόγων για πάντα (με μετακύλιση στις λήξεις) και θα είναι ακόμη πιο δραματικό. Εφόσον τα ρυθμιστικά κεφάλαια στο ευρωσύστημα γίνουν αρνητικά, αυτό θα υπενθυμίσει ότι το πιο σημαντικό περιουσιακό στοιχείο των κεντρικών τραπεζών -η παρούσα αξία των μελλοντικών κερδών από κυριαρχικά δικαιώματα- βρίσκεται εκτός ισολογισμού.\nΤέλος, για να επιτευχθεί βιωσιμότητα του χρέους των κρατών της ευρωζώνης, απαιτούνται δραστικές μεταρρυθμίσεις υπέρ της ζήτησης, που θα τονώσουν τον ρυθμό ανάπτυξης της παραγωγής τουλάχιστον στο 1,5% για την Ιταλία, την Πορτογαλία και άλλες αρτηριοσκληρωτικές χώρες.\nΤο φετίχ της ευρωζώνης «απαγορεύεται η νομισματική χρηματοδότηση των κρατικών χρεών» να παραλύει την ΕΚΤ. Ο ενστικτώδης αντικεϊνσιανισμός του τευτονικού περιθωρίου ευνουχίζει τη δημοσιονομική πολιτική. Η εγχώρια πολιτική παράλυση αναστέλλει τις διαρθρωτικές μεταρρυθμίσεις. Τα AQR - stress tests ήταν παραμύθια. Καλή τύχη, ευρωζώνη!\nΗ Ευρώπη είναι ήδη βαθειά μέσα στην κλασική "παγίδα ρευστότητας" (liquidity trap), βασική έννοια των οικονομικών του Κέυνς. Οι έχοντες ρευστότητα (υπάρχει τεράστια) δεν θέλουν να επενδύσουν στην πραγματική οικονομία και προτιμούν να την παρκάρουν μέσα στο χρηματοπιστωτικό σύστημα.\tΒΛέποντας με άλλη οπτική, αντί να επανεπενδύσουν, μετατρέπουν το συσσωρευμένο κέρδο του παρελθόντος σε "πλασματικό κεφάλαιο" (fiktives Kapital, στο "Κεφάλαιο" του Μάρξ). Το πλασματικό κεφάλαιο δεν αποσπά σε χρόνο ενεστώτα νέα υπεραξία απο τους εργαζόμενους: "τρέφεται" παρασιτικά από τις αβέβαιες και με ρίσκο προσδοκίες του μέλλοντος. Αυτό ακριβώς κάνει σήμερα τις τράπεζες κάτι μεταξύ καζίνου και ζόμπι, αντί να είναι προμηθευτές κεφαλαίων για την καπιταλιστική πραγματική οικονομία.\tO Buiter επιχειρηματολογεί διαφορετικά, νεοκλασικά και "ενδοχρηματοπιστωτικά" (δεν βλέπει την πραγματική οικονομία) αλλά ως προς την ουσία είναι σωστός:\tΆν οι προσδοκίες για καπιταλιστικό κέρδος δεν μεταφερθούν απο το χρηματοπιστωτικό μέρος του καπιταλισμού στον καπιταλισμό της πραγματικής οικονομίας, το τραπεζικό σύστημα θα παραμείνει ζόμπι που απορροφά δημόσιους πόρους. Και η ανάκαμψη της πραγματικής οικονομίας θα είναι αδύνατη. Ο καπιταλισμός θα μοιάζει με σταματημένο ποδήλατο...\nΟυπς..! Δεν το πρόσεξα από την αρχή. Δεν φαίνεται στο μεταφρασμένο άρθρο αλλά βλέπω το πρωτότυπο.\tO Buiter στο πρωτότυπο λέει: Ο ενστικτώδης αντικεϊνσιανισμός του τευτονικού περιθωρίου ευνουχίζει τηναντικυκλική δημοσιονομική πολιτική (The instinctive anti-Keynesianism of the Teutonic fringe emasculate countercyclical fiscal policy)\tΗ αντικυκλική πολιτική είναι γενικά Κευνσιανή πρόταση. Οι νεοκλασικοί αποφεύγουν να την αναφέρουν και ως έννοια.\tΚαι ο νεοκλασικός στο παρελθόν Buiter "Κευνσιανίζει" λοιπόν. Αλλάζει τα μυαλά η πραγματικότητα...


Αφροδίτη Βακάλη: Συνέντευξη στο Happy tv.gr για το βιβλίο "Και γύρω τους η θάλασσα"\nΣυνέντευξη στο Happy tv.gr για το βιβλίο "Και γύρω τους η θάλασσα"\nΠοια βιβλία έχουν επηρεάσει τη ζωή σας;\nΜου φαίνεται απίστευτα δύσκολο να απαντήσω σε ένα τέτοιο ερώτημα. Υπάρχουν πάρα πολλά βιβλία που έχω λατρέψει, που με έχουν προβληματίσει βαθιά και που, ίσως, έχουν σπρώξει τη σκέψη μου προς άλλες κατευθύνσεις. Θα ήταν άδικο να ονομάσω κάποια, ξεχνώντας πιθανόν κάποια άλλα. Αν πρέπει όμως οπωσδήποτε να δώσω μια απάντηση, θα έλεγα τα εξής: ως έφηβη, μου είχε κάνει τεράστια εντύπωση το «Όσα παίρνει ο άνεμος» της Μ. Μίτσελ, όπου ξεδιπλώνεται η απίστευτη προσωπικότητα της Σκάρλετ Ο’ Χάρα. Καθώς και το « Τζέην Έυρ» της Σ. Μπροντέ και το «Περηφάνια και Προκατάληψη» της πολύ αγαπημένης μου Τζέην Όστεν. Σταθμός υπήρξε, την εποχή που ήμουν φοιτήτρια, η ανάγνωση του βιβλίου «Ο καπετάν- Μιχάλης» του δικού μας μεγάλου Ν. Καζαντζάκη. Κι εκείνη την εποχή, γνώρισα και ομολογώ ότι χάρισα την καρδιά μου, στο θεατρικό συγγραφέα Τέννεση Γουίλιαμ, τον οποίο θεωρώ κορυφαίο δημιουργό.\nΘα θέλατε να μοιραστείτε λίγα πράγματα από το βιβλίο σας “Και γύρω τους η Θάλασσα» μαζί μας;\nΤο βιβλίο αυτό ίσως και να μην είχε γραφτεί ποτέ, αν δεν ήταν κοντά μου η πολύ καλή μου φίλη, η εξαιρετική φιλόλογος και συνάδελφος Ασπασία Ζ. , η οποία διαβάζοντας την πρώτη σελίδα με το γάμο της Αννεζώς, με παρότρυνε να το συνεχίσω και να το κάνω μυθιστόρημα. Με άλλα λόγια, με πέταξε στη θάλασσα κι έπρεπε να κολυμπήσω στα βαθιά. Βρέθηκα, λοιπόν, ξαφνικά να γράφω, δίχως να είμαι σίγουρη αν θα κατάφερνα να το ολοκληρώσω και να του δώσω τη μορφή μυθιστορήματος. Σύντομα, όμως, η αγάπη μου για το νησί, οι απίστευτες εικόνες που για χρόνια γεμίζανε τα μάτια μου, οι αναμνήσεις μου από τα πανηγύρια και τα χοιροσφάγια που είχα παραβρεθεί, πήραν μορφή και γίνανε λέξεις. Θέλω να πιστεύω ότι ο αναγνώστης θα δει την ομορφιά τούτου του νησιού, όσο και της εποχής εκείνης. Μια αγνή, λεβέντικη ομορφιά, πριν έρθει ο τουρισμός κι αλλάξει την πορεία των πραγμάτων. Αυτός ήταν κι ο στόχος μου απ’ την αρχή, να δείξω σε όλους το νησί που ζω και που έχω λατρέψει. Να δείξω αυτά που βλέπω εγώ, αυτά που έχουν ανεξίτηλα χαραχτεί μέσα μου. Τη γοητεία μιας Μυκόνου, που δεν τόλμησα καν να ονομάσω σε όλο το βιβλίο, και που ελπίζω μετά από 16 χρόνια παραμονής εδώ, να μου επιτραπεί να την αποκαλέσω και τόπο δικό μου.\nΑντιμετωπίσατε κάποια προβλήματα ή δυσκολίες κατά τη συγγραφή του βιβλίου σας;\nΤο βιβλίο «Και γύρω τους η θάλασσα» είναι το πρώτο μου μυθιστόρημα κι όπως είναι φυσικό, η απειρία μου και μόνο, μου δημιουργούσε κάποιες στιγμές, αν όχι προβλήματα, αρκετές ανασφάλειες. Όταν ‘σκάλωνα’ κάπου ή δεν ήμουν σίγουρη πώς να προχωρήσω την υπόθεση και προς ποια κατεύθυνση, έφτιαχνα έναν καινούργιο χαρακτήρα. Αυτό με λύτρωνε, μπορώ να πω, διότι μου έδινε τη δυνατότητα να ξεπεράσω το άγχος μου για την πλοκή. Και συγχρόνως, ο καινούργιος μου ήρωας, σαν ‘από μηχανής θεός’, μου πρόσφερε διάφορες λύσεις. Κάποια πρόσωπα του συγκεκριμένου βιβλίου, στην πραγματικότητα ‘γεννήθηκαν’ για να με βγάλουν από αδιέξοδα και τους ευχαριστώ γι’ αυτό!\nΠοιον χαρακτήρα του βιβλίου σας αγαπήσατε ιδιαίτερα;\nΈχω δεθεί με όλους τους χαρακτήρες του βιβλίου καθώς τους είδα να γεννιούνται, να αποκτάνε υπόσταση και φωνή κι από ένα σημείο και πέρα, τους παρακολούθησα με ενδιαφέρον να πράττουν αυτόβουλα, πια. Θα υποκύψω , όμως, στον πειρασμό ν’ απαντήσω, λέγοντας ότι ο αγαπημένος μου είναι ο Κωνσταντής, ο φίλος του Καρατζά και μετέπειτα, άντρας της Αννεζώς. Έχει ένα απίστευτο μεγαλείο ψυχής, το οποίο ξεδιπλώνεται σιγά-σιγά καθώς προχωρά η υπόθεση. Αν και είναι ένας άνθρωπος από νωρίς ψυχικά και σωματικά κακοποιημένος, έχει τη δύναμη να ξεπεράσει αυτά τα τραύματα, να αγαπήσει και να φερθεί με έναν εξαιρετικά ευγενικό και διακριτικό τρόπο στη γυναίκα του, με αποτέλεσμα, φυσικά, να την κερδίσει και να δικαιωθεί. Τον εκτιμώ επίσης διότι, ενώ θα μπορούσαν τα προσωπικά του βιώματα να τον οδηγήσουν σε μια σκληρή, έως και βάναυση συμπεριφορά, εκείνος στέκει στο ύψος του, αποκαλύπτοντας έναν ιδιαίτερα δυνατό και ανώτερο χαρακτήρα, ο οποίος, αναπόφευκτα, κερδίζει το θαυμασμό μου.\nΥπάρχει κάποιος λογοτεχνικός χαρακτήρας από το βιβλίο σας τον οποίο θα σκεφτόσασταν να ξαναζωντανέψετε και σε επόμενα βιβλία;\nΓια να είμαι ειλικρινής, όχι. Πιστεύω ότι όλοι έκαναν τον ‘κύκλο’ τους μέσα στις σελίδες αυτού του βιβλίου. Είχαν την ευκαιρία να μιλήσουν, να πράξουν, να φανερωθούν και θα προτιμούσα να μείνουν για πάντα εκεί, ανάμεσα στο εξώφυλλο και στο οπισθόφυλλο τού «Και γύρω τους η θάλασσα». Ο χώρος αυτός τους αρκεί, νομίζω.\nΠώς βλέπετε τα πράγματα για την ελληνική λογοτεχνία σήμερα;\nΌπως και σε κάθε άλλη εποχή, υπάρχουν και σήμερα πολλοί και σημαντικοί συγγραφείς. Δυστυχώς, η οικονομική κατάσταση της χώρας, αναγκάζει τους εκδοτικούς οίκους να κάνουν αυστηρές επιλογές και να περιορίζουν τον αριθμό των τίτλων που εκδίδουν. Παρ’ όλα αυτά βλέπω, ότι γίνεται μεγάλη προσπάθεια από μέρους τους και συχνά με αρκετό οικονομικό ρίσκο, να δώσουν ‘βήμα’ και σε νέους συγγραφείς. Ελπίζω και πιστεύω, ότι το αναγνωστικό κοινό θα τους δικαιώσει, διότι εκείνοι που αγαπούν τη λογοτεχνία, και ευτυχώς, δεν είναι λίγοι, πάντα θα διαθέτουν ένα ποσό για ν’ αποκτήσουν το βιβλίο της αρεσκείας τους.\nΟ ‘εθισμένος’ αναγνώστης μπορεί να μειώσει τον αριθμό των βιβλίων που διαβάζει, αλλά δεν πρόκειται ποτέ να σταματήσει την ανάγνωση, γιατί απλά, δεν μπορεί. Είναι το οξυγόνο του. Όπως και οι συγγραφείς, θα συνεχίσουν να γράφουν με τον ίδιο ζήλο, ανεξαρτήτως του πόσα ή ποια απ’ τα βιβλία τους εκδίδονται.\nΗ λογοτεχνία είναι αποκούμπι , μια ανάγκη ψυχική και θα επιβιώσει, όπως επιβιώνει και η πίστη. Και τρέφεται, θαρρώ, από αυτές τις ίδιες δυσκολίες που την απειλούν. Τις ενστερνίζεται, τις διαπλάθει και τις προσφέρει πίσω με άλλη μορφή.\nΠως είναι για ένα συγγραφέα η επόμενη ημέρα της έκδοσης του βιβλίου;\nΑπίστευτα συναρπαστική. Για μήνες, περίμενα με λαχτάρα να το πιάσω στα χέρια μου, να το χαϊδέψω, να μυρίσω το χαρτί του. Κι επιτέλους, το κρατούσα. Ένιωσα σα τη λεχώνα που της βάζουν για πρώτη φορά, το μωρό στην αγκαλιά. Κι αμέσως, ξεκίνησε η αγωνία της ‘μάνας’. Θα είναι τυχερό; Θ’ αγαπηθεί; Πώς θα το υποδεχτεί, πώς θα του φερθεί ο κόσμος; Το βιβλίο αυτό, όπως πιστεύω και κάθε βιβλίο, για κάθε συγγραφέα, είναι σάρκα και αίμα μου, κομμάτι απ’ την ψυχή μου και η αίσθηση, ότι το παρέδωσα πια στα χέρια του αναγνώστη, είναι γοητευτική μεν, αλλά μου προκαλεί συγχρόνως και αγωνία.\nΘα σας ενδιέφερε να πειραματιστείτε και με άλλα ήδη γραφής;\nΕίχα αποπειραθεί στο παρελθόν να γράψω ορισμένα ποιήματα, όπως κάθε άνθρωπος, πιστεύω, κάποια στιγμή στη ζωή του, τουλάχιστον όσοι αγαπούν τη γραφή. Κι εκεί σταμάτησα. Ο πεζός λόγος με μαγεύει και θεωρώ μου ταιριάζει περισσότερο, ίσως επειδή μου δίνει τη δυνατότητα να εκφράζομαι όπως επιθυμώ. Ίσως, πάλι, να μην είμαι ικανή να χωρέσω τις σκέψεις και τα συναισθήματά μου σε στίχους. Να είμαι λακωνική και περιεκτική, όπως απαιτεί η ποίηση. Αρκούμαι, λοιπόν, στην πεζογραφία.\nΤο βιβλίο «Και γύρω τους η θάλασσα» έχει, νομίζω, τα στοιχεία εκείνα που θα μπορούσαν να ενδιαφέρουν κάποιον να το γυρίσει ταινία ή σήριαλ για την τηλεόραση. Αυτή, φυσικά, είναι η δική μου εκτίμηση, η οποία ίσως να μην συμπίπτει με εκείνη των δημιουργών του συγκεκριμένου είδους. Ασφαλώς, αν συνέβαινε κάτι τέτοιο θα μου έδινε μεγάλη χαρά, ειδικά να δω τους ήρωες να ζωντανεύουν, να παίρνουν σάρκα και οστά. Και , πρωτίστως, θα είχα τεράστια περιέργεια να δω, αν κάποιος άλλος κι εγώ έχουμε την ίδια εικόνα στο μυαλό μας για όλα αυτά τα πρόσωπα.\nΠώς θεωρείται πως θα επηρεάσει η διάδοση των e-books τη λογοτεχνία και την ανάγνωση βιβλίων; Το βιβλίο σας θα κυκλοφορήσει σε αυτή τη μορφή;\nΤο βιβλίο μου κυκλοφορεί ήδη και σε e-book κι αυτό μου δίνει ιδιαίτερη χαρά. Πιστεύω ότι η ιλιγγιώδης εξέλιξη της τεχνολογίας στην εποχή μας, απαιτεί να προσαρμοζόμαστε στις αλλαγές που επιφέρει. Ο αναγνώστης έχει την ευκαιρία να διαλέξει τη μορφή την οποία θέλει να έχει το βιβλίο που διαβάζει.\nΚαι φυσικά, όποια κι αν είναι αυτή η μορφή, δεν επηρεάζει το περιεχόμενο ή τη λογοτεχνική αξία του ίδιου του βιβλίου. Επιπλέον, σε μια εποχή που οι νεότερες γενιές είναι απόλυτα συνδεδεμένες με τους υπολογιστές τους, ακόμη και εξαρτημένες θα έλεγα, αν θέλουμε να τους φέρουμε κοντά στο βιβλίο και στην ανάγνωση, οφείλουμε να τους τα παρέχουμε σε ηλεκτρονική μορφή, αυτή δηλαδή που γνωρίζουν και θεωρούν οικεία. Άλλωστε, ο τρόπος που η λογοτεχνία προσεγγίζει τον αναγνώστη πρέπει, πιστεύω, να υπάγεται στους κανόνες που διέπουν την εκάστοτε εποχή. Οτιδήποτε άλλο θα ήταν στενόμυαλο κι οπισθοδρομικό, κάτι που δε ταιριάζει σε καμία μορφή τέχνης.\nbacarasite18 22 Απριλίου 2022 - 4:10 π.μ.\nbacarasite18 22 Απριλίου 2022 - 4:11 π.μ.\nredber 22 Μαΐου 2022 - 11:55 μ.μ.\nYou can definitely enjoy the slots games from PG camp at full speed. Who is the free credit line? Register with our website here, you won't be disappointed. betflix\ncasinositewiki 14 Ιουνίου 2022 - 12:01 μ.μ.\noncasinosite 14 Ιουνίου 2022 - 12:08 μ.μ.\nI’m glad reading this article. Web site style is perfect, Thanks


Κλειστό σήμερα το κτήριο της Μόνιμης Αντιπροσωπείας της Δημοκρατίας στη Νέα Υόρκη\n11 Απριλίου 2018 - 06:23\nΚλειστό θα παραμείνει σήμερα το κτήριο της Μόνιμης Αντιπροσωπείας της Δημοκρατίας στη Νέα Υόρκη, μετά τη χθεσινή πυρκαγιά που ξεκίνησε από το υπόγειο και ευτυχώς δεν επεκτάθηκε σε άλλους ορόφους.\nΗ Πυροσβεστική Υπηρεσία διέκοψε για λόγους ασφαλείας την παροχή ρεύματος και σήμερα θα συνεχιστεί η επιθεώρηση από εμπειρογνώμονες της, τόσο για τα αίτια της πυρκαγιάς όσο και για την εκτίμηση των ζημιών.\nΤο μεγαλύτερο πρόβλημα που προέκυψε κατά την πυρκαγιά ήταν ο πυκνός καπνός. Το κτήριο εκκενώθηκε ταχύτατα και με ασφάλεια κι όλοι είναι καλά στην υγεία τους.\nΗ πυρκαγιά αναμένεται να επιταχύνει τις διαδικασίες μετεγκατάστασης των υπηρεσιών της Δημοκρατίας από το ιδιόκτητο εξαώροφο κτήριο σε άλλο χώρο, καθώς η έρευνα που είχε γίνει πριν λίγες εβδομάδες είχε αποκαλύψει ύπαρξη μολύβδου, αμιάντου και μούχλας. Οι δυο πρώτες ουσίες θεωρούνται καρκινογόνες.


Το μοναδικό Arctic Snow βρίσκεται κοντά σε παραλία.\nΤο κέντρο της πόλης βρίσκεται 30 λεπτά οδικώς από το κατάλυμα. Το ξενοδοχείο είναι τοποθετημένο 188 χλμ από Κούουσαμο.\nLumberjack's Candle Bridge βρίσκεται 24 χλμ από το ξενοδοχείο και Muurola είναι περίπου 30 χλμ μακριά.\nΌλα τα δωμάτια στο Arctic Snow διαθέτουν Ίντερνετ υψηλής ταχύτητας και σίδερο και σιδερώστρα.\nΤο Arctic Snow βρίσκεται 30 λεπτά οδικώς από το αεροδρόμιο Rovaniemi.\nΟι επισκέπτες θα απολαύσουν υπηρεσία μεταφοράς από/προς αεροδρόμιο και 24ωρη ρεσεψιόν καθώς και δωρεάν στάθμευση, αποθήκευση αποσκευών και ανελκυστήρα.\nArctic Snow, Φινλανδία\nHuoneistohotelli Nallisuites Όουλου\nGlo Airport Hotel Βάνταα\nΘέρετρο St.nicolas Bay & Villas 5*, Κρήτη - ιστοσελίδα;\nΞενοδοχείο Mar Adentro 2*, Corralejo - ιστοσελίδα;\nΞενοδοχείο Village 4*, Λίνδος - ιστοσελίδα;\nΞενοδοχείο Elia Traditional & Spa, Άνω Βούβες - ιστοσελίδα;\nΞενοδοχείο Apollo Beach 4*, Φαληράκι - ιστοσελίδα;\nΞενοδοχείο Liberty 4*, Κατάνια - ιστοσελίδα;\nBed and Breakfast Bonaparte 5*, Μιλάνο - ιστοσελίδα;\nΞενοδοχείο επιπλωμένων διαμερισμάτων Hoteliere Laudine, Ρενς - ιστοσελίδα;\nΞενοδοχείο Pinomar 3*, S'Illot (Mallorca) - ιστοσελίδα;\nΞενοδοχείο Tamaris 3*, Le Lavandou - ιστοσελίδα;\nΞενοδοχείο Gran Vista Marina 3*, Mojácar - ιστοσελίδα;


Νέος πρόεδρος του Αρείου Πάγου ο Β. Πέππας\nΝΕΑ ΑΓΟΡΑ Νέος πρόεδρος του Αρείου Πάγου ο Β. Πέππας\n«Διαχρονικό, επιτακτικό αίτημα των συμπολιτών μας και της πολιτείας είναι η αποτελεσματική λειτουργία της δικαιοσύνης με όσα πολλά μπορούν να εννοηθούν με τις λίγες αυτές λέξεις. Θα καταβάλλουμε κάθε προσπάθεια για να ανταποκριθούμε στο αίτημα αυτό.\nΟι δικαστικοί λειτουργοί όλων των βαθμίδων επιτελούν το καθήκον τους με αίσθημα ευθύνης, θα τους συμπαρασταθούμε και θα ενισχύσουμε κάθε προσπάθειά τους, προκειμένου να ανταποκριθούν στην προσδοκία για αποτελεσματική δικαιοσύνη» δήλωσε ο κ. Πέππας μετά την επιλογή του για τη θέση του νέου προέδρου του Αρείου Πάγου.\nΕπίπεδα ρεκόρ στο γερμανικό Εμπορικό Πλεόνασμα\nΜετακομίζει η ΥΠΑ από το Ελληνικό


Νομίζεις ότι έχεις πρόβλημα διαχείρισης χρόνου; Τελικά, ίσως δεν βάζεις τις σωστές προτεραιότητες | It's Possible\nαρχικηΕΠΙΧΕΙΡΗΜΑΤΙΚΟΤΗΤΑΝομίζεις ότι έχεις πρόβλημα διαχείρισης χρόνου; Τελικά, ίσως δεν βάζεις τις σωστές προτεραιότητες\nΌτι και να κάνεις, πάντα θα έχεις 24 ώρες την ημέρα. Αυτή είναι η πραγματικότητα. Και αυτό δεν μπορείς να το αλλάξεις. Δεν μπορείς να τις αυξήσεις ούτε να τις μειώσεις. Ένα δευτερόλεπτο είναι πάντα ένα δευτερόλεπτο, ασχέτως αν εσένα μερικές φορές αυτό το δευτερόλεπτο σου μοιάζει με αιώνας ή το αντίστροφο.\nΟ τρόπος που σκεφτόμαστε την έννοια του χρόνου, είναι εντελώς διαφορετικός με το πώς τελικά τον αξιοποιούμε. Συχνά νομίζουμε ότι έχουμε πολύ χρόνο στην διάθεσή μας και καταλήγουμε να μην προλαβαίνουμε να κάνουμε αυτά που είχαμε προγραμματίσει.


Απίστευτες εικόνες στην Πάτρα! Αγανακτισμένος φούρναρης γέμισε κοπριά – Ο λόγος που το έκανε (ΦΩΤΟ) – Makeleio.gr\nHomeΕΠΙΚΑΙΡΟΤΗΤΑΑπίστευτες εικόνες στην Πάτρα! Αγανακτισμένος φούρναρης γέμισε κοπριά – Ο λόγος που το έκανε (ΦΩΤΟ)\nΣύμφωνα με πληροφορίες, έκρυψαν με χαρτόνια τη βιτρίνα, για να μην βλέπει ο κόσμος το εσωτερικό του καταστήματος\nΟ πατρινός αρτοποιός γέμισε τη βιτρίνα του φούρνου του με κάθε λογής μήνυμα, όπως θα δείτε παρακάτω:\nΟ γνωστός φούρνος παραμένει κλειστός τις τελευταίες μέρες, ενώ οι εικόνες στο εσωτερικό ήταν εμφανείς από περαστικούς και κατοίκους της συνοικίας της Πάτρας.\nΣύμφωνα με την ίδια πηγή, την Κυριακή στη βιτρίνα του φούρνου, τοποθετήθηκε χάρτινο κάλυμμα για να κρυφθεί άρον άρον αυτό το οποίο τις προηγούμενες ημέρες αποτελούσε τη στάση διαμαρτυρίας του αρτοποιού.\nH αναλυτική πρόβλεψη του καιρού για σήμερα Παρασκευή 3/12/2021\nΟ/Η Nikos Χρηστου λέει:\n25|10|2021 στις 14:58\nΕπιστημονα μαλακα, εχεις φραγκα να ζησεις και κοροϊδεύεις,μια φραντζολα απο 1 ευρω πηγε 1,40 συντομα ουτε λεφτα για κωλοχαρτο δεν θα εχουμε!!Φατε τον κορωνοιο,δεν μιλα κανεις ως συνηθως στην Ελλαδα μπεεε,που ειναι οι πουτανες απο τα ΜΜΕ να μιλησουν για της αυξησεις μουγκα,ο Τσιπρας που θελει να κυβερνηση???Επιτηδες εγιναν ολα ,κορωνοιοι ,αυξησεις,μασκες,μπουντρουμι και τωρα θα μοιρασουν και βαζελινες για να μην πονεσουμε!!!!Ξυπνατε ρεεεε,φωναξτε,σπαστε,δυστυχως ειμαστε ραγιαδες!!!!!\nΟ/Η ΕΥΓΕ ΜΑΓΚΑ λέει:\n24|10|2021 στις 22:53\nΜΑΓΚΑΣ ΠΑΤΡΙΝΟΣ ΜΠΡΑΒΟ ΤΟΥ…………\n24|10|2021 στις 21:38\nΣύντομα ο Δαρβίνος θα πράξει τα δέοντα.\nΟ/Η Kelly Trump λέει:\n25|10|2021 στις 15:25\nέγραψε ο “Επιστήμων”. Που έχετε πάρει αυτή τη λέξη και απο λαμπρή που ήταν κάποτε την έχετε κάνει να φαντάζει κοπριά. Ο Δαρβίνος ένας παρατηρητής ήταν κύριε Επιστήμων της κακιάς ώρας. Θα μου πεις τουλάχιστον δε χρηματιζόταν. Να δεις σε λίγους μήνες όλοι εσείς οι επιστημοκουλτουριάρηδες τι κλάμα θα ρίξετε όταν θα καταλάβετε τη θέση σας σε αυτό τον κόσμο. Κακόμοιροι. Που είστε τα πιο αδύναμα μέρη της αλυσίδας. Τράβα τώρα να κάνεις κανα πείραμα στο σώμα σου να δούμε και εμείς οι άλλοι που θα καταλήξεις για να ξέρουμε. “Ισχυρέ” τσαρλατάνε της φύσεως


Σκορπιός Μηνιαίο Ωροσκόπιο Οκτώβριος 2018 | Oroskopos.tv\nΣκορπιός Μηνιαίο Ωροσκόπιο Οκτώβριος 2018\nΟ Οκτώβριος έρχεται με κάποιες δυσκολίες, είναι η αλήθεια, για εσάς, ωστόσο είναι σημαντικό να σημειωθεί ότι δε θα οφείλονται σε εξωγενείς παράγοντες, αλλά ως επί το πλείστον, σε δικά σας λάθη, γεγονός που καθιστά δυνατό το να αποφευχθούν. Ως εκ τούτου, δεν είναι μία καλή περίοδος για ανάληψη οποιουδήποτε ρίσκου. Ο μήνας αυτός θα σας αφήσει μετέωρους ανάμεσα στο συναίσθημα και τη λογική, γεγονός που θα σας δυσκολέψει επιπλέον, και ίσως να είναι ο κύριος επιβαρυντικός παράγοντας που θα σας κάνει επιρρεπείς σε λάθη. Ωστόσο, οι φίλοι σας παίζουν πρωταγωνιστικό ρόλο στη ζωή σας αυτήν την περίοδο, οπότε οι συμβουλές τους μπορούν να σας βοηθήσουν σημαντικά να ξεδιαλύνετε το τοπίο, ανεξαρτήτως τομέα που σας προβληματίζει. Η εμπιστοσύνη που θα δείξετε τώρα στους ανθρώπους με τους οποίους σας δένουν κοινές εμπειρίες, θα καθορίσουν μακροπρόθεσμα το μέλλον σας. Παρά τις δυσκολίες, ο μήνας αυτός δε φέρνει ιδιαίτερο στρες, οπότε διατηρήστε μια χαλαρή στάση και προσπαθήστε να παραμείνετε αντικειμενικοί. Όσον αφορά στα οικονομικά σας, τα πράγματα δείχνουν πολύ ευοίωνα, με την δυνατότητα σημαντικού κέρδους, αν το επιχειρήσετε, αρκεί να αποφύγετε τις αμφίβολες καταστάσεις και τις ριψοκίνδυνες κινήσεις. Αν αυτοαπασχολείστε, μην επιτρέψετε στις αδυναμίες σας να φανούν, καθώς μπορεί να προσελκύσει κακόβουλα άτομα να σας εξαπατήσουν. Παραμείνετε ευέλικτοι, αυτάρκεις και συνεπείς και όλα θα πάνε καλά, ιδιαίτερα αν εξετάζετε το ενδεχόμενο να επεκταθείτε. Όσο για εσάς τους Σκορπιούς που απασχολείστε κάπου, αυτή η περίοδος θα είναι αρκετά εύκολη και χωρίς προβλήματα. Μπορείτε να αξιοποιήσετε αυτήν την ευκαιρία, ώστε να βελτιώσετε τη θέση σας στον εργασιακό σας χώρο, διεκδικώντας μάλιστα περισσότερα. Μην απογοητευτείτε αν δε δείτε άμεσα αποτελέσματα. Ο σπόρος έχει σπαρθεί.\nΟ Οκτώβριος 2018 μπορεί να σας εκπλήξει ευχάριστα σ’ ότι αφορά την ερωτική σας ζωή. Η διάθεσή σας για κοινωνικότητα είναι περιορισμένη αυτό το διάστημα, όμως η ανάγκη σας να ασχοληθείτε περισσότερο με την αισθηματική σας ζωή είναι αυξημένη. Οι δεσμευμένοι Σκορπιοί, ενδέχεται να επωμιστείτε πολλές ευθύνες, οι οποίες θα σας κρατούν μακριά από το ταίρι σας. Εφόσον το θέλετε και είναι εφικτό να αναβάλλετε κάποιες από αυτές, κάντε το και αξιοποιήστε τον ελεύθερο χρόνο που δημιουργήσατε, περνώντας στιγμές χαλάρωσης με το/τη σύντροφο σας, τους φίλους και την οικογένεια σας. Το διάστημα αυτό είναι εξαιρετικό για να βελτιώσετε τις σχέσεις σας με τα αγαπημένα σας πρόσωπα. Οι αδέσμευτοι εκπρόσωποι του ζωδίου δεν έχετε την ίδια διάθεση με το περασμένο διάστημα και προσεγγίζετε την αισθηματική σας ζωή με μεγαλύτερη σοβαρότητα. Αυτή η νέα στάση μπορεί να σας φέρει μερικές αξιόλογες ευκαιρίες στον δρόμο σας, όμως δεν θα ήταν συνετό να αντιμετωπίζετε την κάθε μια από αυτές σαν να είναι η μία και μοναδική εμπειρία της ζωή σας. Προσπαθήστε να διασκεδάσετε περισσότερο, χωρίς το άγχος του να δημιουργήσετε κάτι στέρεο και μόνιμο. Ζήστε τις στιγμές σας κι αν κάτι αξίζει πραγματικά τον κόπο θα βρει τον προορισμό του.


Η μείωση δεν αρκεί\nΟι καπνιστές οι οποίοι ελαττώνουν τον αριθμό τσιγάρων που καταναλώνουν είναι πιθανό να μην περιορίζουν και την ποσότητα τοξινών που εισπνέουν. Σύμφωνα με πρόσφατη μελέτη τής Dorothy Hatsukami και συναδέλφων της στο Πανεπιστήμιο της Μινεσότας, μανιώδεις καπνιστές που καπνίζουν λιγότερο συνεχίζουν να εισπνέουν τη διπλάσια τουλάχιστον ποσότητα τοξινών που εισπνέουν οι περιστασιακοί καπνιστές. Προφανώς, όταν ένας μανιώδης καπνιστής καπνίζει λιγότερα τσιγάρα, αντισταθμίζει τη μειωμένη ποσότητα νικοτίνης εισπνέοντας βαθύτερα ή και για μεγαλύτερα χρονικά διαστήματα.\nΗ μελέτη στηρίζει παλιότερες επιδημιολογικές μελέτες σύμφωνα με τις οποίες άτομα τα οποία μειώνουν τον αριθμό τσιγάρων που καπνίζουν δεν περιορίζουν και τους κινδύνους για την υγεία τους. «Η ουσία είναι ότι μειώνοντας τον αριθμό των τσιγάρων ίσως να μην επέρχεται κάποιο όφελος για την υγεία», αναφέρει η Hatsukami, προσθέτοντας ότι όσοι επιθυμούν να μειώσουν τις πιθανότητες προσβολής από καρκίνο και άλλες ασθένειες «πρέπει να κόψουν εντελώς το κάπνισμα».


ΜΗΝΙΑΙΟ ΩΡΟΣΚΟΠΙΟ – ~ΑΣΤΡΟΕΦΗΜΕΡΙΔΕΣ~\nμηνιαίο ωροσκόπιο,αστροεφημεριδες,μηνιαίες προβλέψεις\n🎄❄✨ΜΗΝΙΑΙΟ ΩΡΟΣΚΟΠΙΟ✨ ΔΕΚΕΜΒΡΙΟΣ 2019🎄❄✨\nΑστρολογικές προβλέψεις Δεκεμβρίου για τα 12 ζώδια. Πως θα επηρεάσει ο Δίας στον Αιγόκερω και η Έκλειψη των Χριστουγέννων.\nΣΗΜΑΝΤΙΚΕΣ ΔΙΕΛΕΥΣΕΙΣ ΟΚΤΩΒΡΙΟΥ 2019 1 Οκτωβρίου -τετράγωνο Αφροδίτης –Πλούτωνα-ανασφάλειες, ζήλιες και προβλήματα. Επηρεάζονται οι Ζυγοί και οι Αιγόκεροι. 3 Οκτωβρίου-Ο Πλουτωνας σε ορθή πορεία στις 4:55 π.μ. στην 20η μοιρα του Αιγόκερω Ο Ερμής εισέρχεται στον Σκορπιο στις 10:15 π.μ 4 Οκτωβρίου-Ο Αρης εισέρχεται στον Ζυγο- στις 6:23 π.μ. 7 Οκτωβρίου- Αντίθεση Ερμή –Ουρανού-ανατροπές στα…\nΜΗΝΙΑΙΟ ΩΡΟΣΚΟΠΙΟ ΑΥΓΟΥΣΤΟΣ 2019\nΣΗΜΑΝΤΙΚΕΣ ΟΨΕΙΣ ΑΥΓΟΥΣΤΟΥ 1 Αυγούστου– Ερμής σε ορθή πορεία στην 23η μοιρα του Καρκίνου-5:52 π.μ. Νεα Σελήνη στην 8η μοιρα του Λεοντα 2 Αυγούστου- τετράγωνο Αφροδίτης- Ουρανού– αστάθεια ,καλό θα ήταν να μην παίρνουμε αποφάσεις για συναισθηματικά και οικονομικά, εντάσεις, ξαφνικές ανατροπές. Προσοχή οι Λέοντες και οι Ταύροι. 7 Αυγούστου- σύνοδος Ηλίου-Δια- καλή τύχη, διαπεραίωση…\nΣΗΜΑΝΤΙΚΕΣ ΟΨΕΙΣ- ΜΑΙΟΣ 2019 1 Μαΐου- εξάγωνο Ερμή-Αρη- δημιουργική διέλευση, ευχάριστες μετακινήσεις, νέα ξεκινήματα ευνοούνται όπως οι αγορές μηχανημάτων και ηλεκτρικών ειδών ευνοούνται. Πραγματοποίηση, δύναμη, πρακτικότητα. Κριοί και Δίδυμοι ευνοούνται. 2 Μαΐου- τετράγωνο Ερμη-Πλουτωνα– σκληρή συμπεριφορά, απολυτότητα, εγωισμός και δεν υπάρχει κατανόηση, ζήλεια, οξυθυμία, απερισκεψία- Δεν ευνοούνται οι Αιγόκεροι και οι Κριοί. 3 Μαΐου- τρίγωνο…\nΣΗΜΑΝΤΙΚΕΣ ΟΨΕΙΣ ΑΠΡΙΛΙΟΥ 2019 2 Απριλίου- συνοδος Ερμή/Πωσειδωνα– υπάρχει έντονη διαίσθηση και τάση φυγής από την καθημερινότητα, δημιουργεί ωστόσο και ειδυλλιακή ατμόσφαιρα αν και υπάρχει δυσκολία στο να υπάρξει πνευματικη διαύγεια. Ευνοούνται οι Ιχθείς 5 Απριλίου Νεα Σελήνη στον Κριο– Το «φεγγάρι του λουλουδιού» Το φεγγάρι του λουλουδιού είχε προσδοθεί στον μήνα του Μαΐου, καθώς…\n🌺🌙🌸✨🌺ΜΗΝΙΑΙΟ ΩΡΟΣΚΟΠΙΟ🌺🌙🌸✨🌺 ΜΑΡΤΙΟΣ 2019🌺🌙🌸✨\nΜ ΣΗΜΑΝΤΙΚΕΣ ΔΙΕΛΕΥΣΕΙΣ 1 Μαρτίου- τετράγωνο Αφροδίτης -Ουρανού. Μην παίρνετε αποφάσεις, περιορίστε τα νεύρα σας, ξαφνικές ανατροπές σε σχεσεις και συνεργασίες και επηρεάζει το χρήμα. Επηρεάζονται οι Αιγόκεροι και οι Κριοί. Η Αφροδίτη εισέρχεται στο ζώδιο του Υδροχόου στις 6:46 μμ. 5 Μαρτιου- Ο Ερμής σε ανάδρομη πορεία στις 8:17 μμ. στην 29η μοιρα των…


Και η Β. Μακεδονία ενδιαφέρεται να συμμετάσχει στο FSRU της Αλεξανδρούπολης - Συνάντηση Κοπελούζου-Ζάεφ - ΣΕΕΕΠΦΧ\nΚαι η Β. Μακεδονία ενδιαφέρεται να συμμετάσχει στο FSRU της Αλεξανδρούπολης – Συνάντηση Κοπελούζου-Ζάεφ\nΟι δυνατότητες συμμετοχής της Β. Μακεδονίας στο έργο του FSRU της Αλεξανδρούπολης συζητήθηκαν την Τρίτη σε συνάντηση που είχε ο πρωθυπουργός της χώρας, Ζόραν Ζάεφ, με τον διευθύνοντα σύμβουλο του ομίλου Κοπελούζου, Χρήστο Κοπελούζο.\nΣύμφωνα με σχετική ανακοίνωση της κυβέρνησης της γειτονικής χώρας, ο Ζάεφ εξέφρασε το ενδιαφέρον της χώρας του να λάβει μέρος στο έργο, γεγονός που ενισχύει ακόμα περισσότερο το ενδιαφέρον μετά τη συμμετοχή της Βουλγαρίας μέσω της Bulgartransgaz.\nΗ συμμετοχή πάντως των Σκοπίων στο FSRU είναι προφανώς δύσκολη, καθώς, μετά και την επί θύραις είσοδο του ΔΕΣΦΑ, υπάρχουν ήδη πέντε μέτοχοι που έχουν από 20% ο καθένας. Αντίθετα, η δέσμευση ποσοτήτων αερίου από τη γειτονική χώρα θεωρείται μια αμοιβαία επωφελής δυνατότητα.\nΥπενθυμίζεται ότι στην υποδομή των 380 εκ. ευρώ, πέραν του Ομίλου Κοπελούζου, συμμετέχουν σήμερα με ποσοστά 20%, η Gaslog (Π. Λιβανός), η ΔΕΠΑ και η Bulgartransgaz, ενώ έχει προαναγγελθεί και επίσημα η είσοδος του ΔΕΣΦΑ.\nΣημειώνεται ότι το LNG της Αλεξανδρούπολης σχεδιάζεται να λειτουργήσει στις αρχές του 2023 και θα περιλαμβάνει πλωτή μονάδα εισόδου και επεξεργασίας του LNG, καθώς και αγωγό που θα τη συνδέει με το σύστημα φυσικού αερίου της χώρας μας.\nΗ χωρητικότητά του θα είναι 170.000 κ.μ. και η ετήσια προμήθεια θα αγγίζει τα 5,5 δις. κ.μ.\nΤο χρονοδιάγραμμα υλοποίησης του έργου δεν επηρεάζεται από την ενδεχόμενη συμμετοχή και άλλων ενδιαφερόμενων εταιρειών στη μετοχική σύνθεση της Gastrade (φορέα υλοποίησης και διαχείρισης της υποδομής). Έτσι, πολύ σύντομα θα ανακηρυχθούν οι προτιμητέοι ανάδοχοι στους δύο διεθνείς διαγωνισμούς για την κατασκευή της υποδομής, ενώ η Τελική Επενδυτική Απόφαση (FID) αναμένεται να ληφθεί εντός του 2020.\nPrevious 150 μεγάλες επιχειρήσεις προτρέπουν την Ε.Ε. να θέσει υψηλότερους στόχους μείωσης εκπομπών – Συμμετέχει η ΤΕΡΝΑ Ενεργειακή\nNext Από τον Ιανουάριο 2021 οι πρώτες έρευνες στα μπλοκ της Κρήτης από Total-ExxonMobil-ΕΛΠΕ


Να γιατί η ημιμάθεια είναι χειρότερη της αμάθειας… – YouthSpot\nΤρίτη , 22 Μάιος 2018 ΏΡΑ: 2:36\nΑρχική / Νεολαία / Απόψεις / Να γιατί η ημιμάθεια είναι χειρότερη της αμάθειας…\nΝα γιατί η ημιμάθεια είναι χειρότερη της αμάθειας…\nΔανάη Αιματίδου 5 Ιανουαρίου 2017\tΑπόψεις, Δημοφιλή, Νεολαία Αφήστε ένα Σχόλιο 774 Εμφανίσεις\nΠρώτη μέρα του χρόνου, τι θα μπορούσε να πάει στραβά;;; Εντάξει το γράφω και γελάω ήδη. Η πρώτη Ιανουάριου είναι απλά μία μέρα, δεν έχει γίνει κάποιο θαύμα στις 00:00 το προηγούμενο βράδυ, δεν έχει πέσει καμιά θεία φώτιση σε αυτόν τον πλανήτη και όσο προχωράει η μέρα αλληλοεπιδρώντας με κόσμο, χάνεις και τη λιγοστή ψευδαίσθηση της ελπίδας που ίσως είχες.\nΑν ποτέ ψάχνατε κάποιο παράδειγμα του ρητού «η ημιμάθεια είναι χειρότερη της αμάθειας», χρησιμοποιείστε ελεύθερα το ακόλουθο παράδειγμα.\nΠερίμενα το λεωφορείο αμέριμνη και μία κυριούλα μου ευχήθηκε χρόνια πολλά και καλή χρονιά. Και ενώ θα μπορούσε κάλλιστα να τελειώσει η αλληλεπίδραση εδώ, η κυρία αυτή είχε άλλα σχέδια. Μου είπε ότι πήγαινε στη περιφορά της εικόνας του Αγίου Βασιλείου σε μία κοντινή εκκλησία. Της φάνηκε παράξενο που δεν ήξερα ότι συμβαίνει κάτι τέτοιο! Ω θεοί! Καταστροφικό να μην γνωρίζεις ένα τελετουργικό σε μία εκκλησία. Βασικά γιατί να το γνωρίζεις αν δεν είσαι ο παπάς ξέρω γω ή το παιδάκι που κρατάει τα εξαπτέρυγα;\nΗ συνέχεια ήταν περισσότερο κωμικοτραγική. Πως είναι δυνατόν να μην ασχολείσαι με τη θρησκεία, η οποία θρησκεία είναι πολιτισμός;; Το ρεσιτάλ συνεχίστηκε με το ότι οι νέοι είναι κολλημένοι στα κινητά και στα ρομπότ και δεν ξέρουν ιστορία, θρησκευτικά και άρα δεν ξέρουν τον πολιτισμό μας. Άντε να δεχτώ πως ή παθητική προσήλωση στην τεχνολογία σου καίει εγκεφαλικά κύτταρα, αυτό που δεν μπορώ να δεχτώ είναι ή επίθεση στη τεχνολογία και σε πράγματα που δεν γνωρίζουμε (το έψαξα, τεχνοφοβία το λένε). Αν ζεις ακόμα στο μεσαίωνα σε τρομάζει οτιδήποτε δημιουργήθηκε έκτοτε. Δεν έχεις όμως κανένα δικαίωμα να κατηγορείς άνθρωπος ως ανιστόρητους και ανάξιους αν ασχολούνται με τους υπολογιστές. Για μερικούς είναι η δουλειά μας.\nΣτη συνέχεια λοιπόν αυτού του εξαίσιου ντιμπέιτ, ο μονόλογος της παράνοιας περιείχε μουσουλμάνους δασκάλους που θα τους διορίσει ο κακός Καμήνης (δικές της λέξεις) για να ξεχάσουμε τη θρησκεία μας. Τι να σχολιάσω σε αυτό… και όχι μόνο αυτό, ο Αρμαγεδδών θα πέσει το Μάιο και θα κλείσουν τα σουπερμάρκετ και οι τράπεζες και στα σπίτια μας θα μένουν πλέον οι λαθρομετανάστες.\nΌλα αυτά δεν είναι φυσικά προφητείες, θα συμβούν, θα το δούμε. ΤΟ ΛΕΝΕ ΟΙ ΠΑΠΑΔΕΣ. Ε, κάπου εκεί δεν υπήρχε πλέον κανένα νόημα να προσπαθήσω να σώσω τη συζήτηση ή να προσπαθήσω να εξηγήσω κάτι.\nαλληλεπιδραση δαναη αιματιδου εκκλησια ελπιδα ημιμάθεια θρησκεία κωμικοτραγική ντιμπέιτι πολιτισμος ψευδαίσθηση\t2017-01-05\nΕτικέτεςαλληλεπιδραση δαναη αιματιδου εκκλησια ελπιδα ημιμάθεια θρησκεία κωμικοτραγική ντιμπέιτι πολιτισμος ψευδαίσθηση\nΠροηγούμενο Παντρεύεται ο Τούρκος πρωταγωνιστής του «Kara Sevda»\nΕπόμενο Θεοφάνεια: Ξύλο στην Πάτρα για το Σταυρό! [Βίντεο]\nΕίναι μερικοί άνθρωποι που όταν αποφασίζουν να κάνουν σχέση, θέλουν να τα δώσουν όλα για ...\nPower of Love: Επιστρέφουν ο Δώρος και η Αθηνά αλλά άγνωστο αν θα παραμείνουν\nΜετά από μία εβδομάδα απουσίας, φαίνεται ότι στο αυριανό επεισόδιο επιστρέφουν ο Δώρος και η ...


Δρομολόγια με Πλοίο από Κέρκυρα προς Ανκόνα - Πλοία από Κέρκυρα προς Ανκόνα\nΟι τιμές μπορεί να αυξηθούν για το δρομολόγιο Κέρκυρα - Ανκόνα όσο πλησιάζει η ώρα της αναχώρησης\nΑπό Κέρκυρα προς Ανκόνα Εναλλακτικά Πλοία\nΤο δρομολόγιο Κέρκυρα Ανκόνα πραγματοποιεί διελεύσεις μεταξύ Ιόνια Νησιά (Επτάνησα) με Ιταλία και λειτουργεί αυτή τη στιγμή από 2 ακτοπλοϊκές εταιρείες. Η υπηρεσία της εταιρείας Minoan Lines λειτουργεί μέχρι 2 φορές ανά εβδομάδα με διάρκεια πλου περίπου 19 ώρες 30 λεπτά ενώ η Anek Superfast υπηρεσία λειτουργεί μέχρι 2 φορές ανά εβδομάδα με διάρκεια από 15 ώρες.\nΟπότε αυτός είναι ένας συνδυασμός 4 διελεύσεων σε προσφορά ανά εβδομάδα πάνω στο Κέρκυρα Ανκόνα δρομολόγια μεταξύ Ιόνια Νησιά (Επτάνησα) και Ιταλία. Συγκρίνετε τώρα για να εξασφαλίσετε την καλύτερη τιμή για το ταξίδι σας.\nΚέρκυρα - Ανκόνα Ακτοπλοϊκές Εταιρείες\nΜέσος Όρος Τιμών Κέρκυρα Ανκόνα\nΟι τιμές που εμφανίζονται αντιπροσωπεύουν την μέση τιμή για μια απλή μετάβαση που καταβάλλεται από τους πελάτες μας. Η πιο κοινή κράτηση στο δρομολόγιο Κέρκυρα Ανκόνα με ένα αυτοκίνητο και 2 επιβάτες.\nLocation: Ανκόνα, Από Κέρκυρα προς Ανκόνα


Αποτελέσματα Dexa - Βοήθεια Για Πρόγραμμα & Συμπληρώματα\nThread: Αποτελέσματα Dexa - Βοήθεια Για Πρόγραμμα & Συμπληρώματα\n05-09-18, 14:25 #1\nΣήμερα έκανα την πρώτη μου μέτρηση Dexa.\nH αλήθεια είναι ότι απογοητεύτηκα με τα αποτελέσματα (18.6%) καθώς στην ζυγαριά μου με ηλεκτρόδια (Νokia Body) καθώς και με το δερματοπτυχόμετρο έβγαινα κοντά στο 15-15.5%\nΊσως φταίει η υπερβολική συγκέντωση λίπους στα πόδια μου όπως φαίνεται στη μέτρηση 21%.\nΤο σωματικό μου βάρος είναι κοντά στα 82 κιλά τώρα , ενώ ξεκίνησα από τα 92 στις αρχές Ιουνίου κάνοντας διαλειμματική νηστεία την οποία και συνεχίζω.\nΗλικία 36 και ύψος 1.84\nΠιστέυετε ότι πρέπει να συνεχίσω υποθερμιδικά ή να πάω σε ισοσκελισμένο αριθμό θερμίδων και στοχεύοντας στη μείωση του λίπους σε βάθος χρόνου (με στόχο το επόμενο καλοκαίρι).\nΗ γυμναστική που κάνω μέσα στην εβδομάδα είναι η εξής :\nΔευτέρα: 1 ώρα CF και 1 ώρα spinning που δουλεύω 80-85% average με peaks πάνω από 90%(φτάνω μέχρι και 94-97%) . Γενικά η Δευτέρα είναι σαν ημέρα αγώνα , προσπαθώ να τα δίνω όλα.\nΤρίτη: 1 ώρα spinning που δουλεύω 77-81% average με peaks 87-91% συν μια ώρα στατικά βάρη.\nΤετάρτη πάω στον ολιστικό μου που με "ισιώνει" και με αποφορτίζει.\nΠέμπτη : Μία ώρα στατικά βάρη και μία ώρα spinning που δουλέω λίγο χαμηλότερα από την Τρίτη.\nΠαρασκευή : 1 ώρα CF συν μια ώρα στατικά βάρη.\nΣάββατο: Κάθε δεύτερο Σάββατο κόβω τα βάρη της Παρασκευής και κάνω τεχνική σε Ολυμπιακά Βάρη (αρασέ - ζετέ) για να βελτιώσω την τεχνική μου.\nΚυριακή : Ρεπό\nΣυνολικά η γυμναστική μου δεν ξεπερνά τις 3 ώρες βάρη , 2 ώρες crossfit , 3 ώρες spinning.\nΑν κατά τη διάρκεια της εβδομάδας νιώσω κουρασμένος , κόβω μια ώρα spinning , τα βάρη ποτέ.\nΔιατροφή- Συμπληρώματα παίρνω από το myprotein και ηλεκτρολύτες που διαλύονται σε νερό από τη high5\nΠρωτεϊνες : Πρωί την Diet , μετά την προπόνη τη Whey , πριν το βράδυ την Καζεϊνη\nBCAA : 4:1:1 σε ταμπλέτες 3 φορές τη μέρα\nCLA : 2 φορές τη μέρα (με γεύματα)\nL-Carnitine : 1 φορά τη μέρα (πρωϊ)\nΖΜΑ : 1 φορά πριν τον ύπνο\nΠολυβιταμίνη : 1 φορά την ημέρα\nPre workout : Thermopure για καλύτερες καύσεις πριν τα spinning-CF\nΜετρήσεις σε παλμούς-προπονήσεις κάνω με ρολόι της Garmin και στο spinning φοράω ζώνη για μεγαλύτερη ακρίβεια.\nΠως βλέπετε το συγκεκριμένο πρόγραμμα γυμναστικής - συμπληρωμάτων;\nΔιατροφικά είμαι 2.5-3 γραμμάρια πρωτεϊνης ανά κιλό , χαμηλός σε cards , ζάχαρη καθόλου πέρα από καμιά σάλτσα στο φαγητό που μπορεί να έχει και αλκοόλ σχεδόν μηδέν λόγω του fasting.\nΠεριμένω τις συμβουλές-προτάσεις σας. Στόχος το 10-12% λίπος στα ίδια ή αντε 1-3 λιγοτερα κιλά.\nIMG_6239.jpg (83.1 KB, 17 views)\nIMG_6241.jpg (84.6 KB, 7 views)\nLast edited by Looter; 05-09-18 at 21:16.\n05-09-18, 23:09 #2\nΤο προγραμμα συμπληρωματων το βλεπω μια χαρα!\nΘα σου προτεινα αυτο που ειπες και εσυ, να συνεχισεις ισοθερμιδικα. Ομως πρεπει οπωσδηποτε να υπολογισεις τις θερμιδες σου με ακριβεια γιατι οπως βλεπω η δραστηριοτητα σου ειναι υψηλη.\nΓραψε και τι/ποτε τρως.\n05-09-18, 23:42 #3\nΦίλε σε ευχαριστώ θερμά για την απάντηση.\nΕίναι δύσκολο με τη συγκεκριμένη δραστηριότητα να έχεις standard αριθμό θερμίδων κάθε μέρα.\nΤις μέρες που δεν γυμνάζομαι το ρολόι δείχνει ότι καίω 2550-2700 οπότε τρώω κάπου εκεί.\nΤις ημέρες που γυμνάζομαι ανάλογα τι έχω κάψει την προηγούμενη ημέρα σύμφωνα με το ρολόι , συμπληρώνω φυστικοβούτυρο με το βραδυνό της επόμενης.\nΥπάρχουν δηλαδή μέρες που έχω κάψει 3900-4000 και άλλες 3100-3300. , οπότε είναι δυναμικό.\nΡολόι έχω ένα Fenix 5 οπότε το θεωρώ σχετικά αξιόπιστο. Τα 9.5 κιλά τα έχασα με την ίδια μέθοδο από αρχές Ιουνίου μέχρι σήμερα , απλά υπολόγιζα 300 θερμίδες υποθερμιδικά. Στις διακοπές μου 1-20 Αυγούστου που δεν έκανα ΤΙΠΟΤΑ , έχασα τα 4 από τα 9.5 κιλά τα οποία δεν μπορώ να ξέρω αν ήταν λίπος ή μυϊκά. Η ζυγαριά μου Nokia Body έδειξε μείωση σε απόλυτα νούμερα αλλά και πάλι μετά το DEXA δεν πιστεύω τπτ...\nΔιατροφή ξεκινάει 13:00-21:00 ή 14:00-22:00\n1ο γεύμα στη 13:00 την Diet (60-70gr) σε νερό\n2ο γεύμα στις 14:00 150gr total συν βρώμη ή μπάρα myrpotein zero αν είμαι σε συνάντηση\n3ο γεύμα στις 15:30 (ατομική σαλάτα με λαχανικά(αγγούρι-τοματίνια-κρεμμυδι-βραστή πατάτα-πιπεριά) , 1 αυγό βραστό , λίγη τρυμμένη φέτα , λίγη λιαστή , λίγα μικρα παξιμάδια ολικής και ελαιόλαδο) συν κοτόπουλο φιλέτο στη σχάρα με μανιτάρια πλευρώτους στη σχάρα επίσης. το συνοδεύω με μουστάρδα και τη γαρνιτούρα την αλλάζω (μανιτάρια , πατάτα βραστή , ρυζι , ψητά λαχανικά , χόρτα).\nΠροπόνηση κάνω 6-8 7-9 8-10 ,πάντα βράδυ.\nΑν έχω 7-9 ή 8-10\nΚάνω άλλη μια diet ή αλλο ένα γιαούτι με λίγα αμύγδαλα κατά τις 17:30\n4ο ή 5ο γεύμα μετά την προπόνηση την Whey (60gr) συν μια μπανάνα\n6ο γεύμα με το που τελειώσει το παράθυρο του fasting (καζεϊνη 60gr) και το φυστικοβούτυρο ή με μερικά αμύγδαλα-πεκάν.\nΚάποιες φορές ανάμεσα στην πρώτη και τη δεύτερη ώρα της προπόνσης τρωω μια μπάρα με υδατάνθρακα.\nΠολύ περιοριστικό , πιστεύεις όμως ότι μπορώ να πεσω 3-5% σε λίπος σε 8-12 εβδομάδες;\nΜια ακόμα σκέψη είναι να μειώσω την whey στο μισό , και να βάλω MALTODEXTRIN.\nΝερό 3-6 λίτρα ανά μέρα. Τις ημέρες υψηλής έντασης επειδή ιδρώνω πολύ ειμαι 4-6. Τις υπόλοιπες επειδή παίζει αρκετή πρωτεϊνη , είμαι 3-4.5 λίτρα\nΑυτά κατά βάση.\nPS: Τα νούμερα της μέτρησης τα πέρασες αβαβά.... Άσε και εγώ απογοητεύτηκα...\nLast edited by Looter; 06-09-18 at 00:07.\n06-09-18, 01:15 #4\nΜε μια γρηγορη ματια στη διατροφη, εχεις παρα πολυ χαμηλο υδατανθρακα, εκτος βεβαια εαν τρως μεγαλες ποσοτητες βρωμης και πατατας σε εκεινα τα 2 γευματα.\nΤα εχεις βαλει ποτε ολα στο myfitnesspal να δεις επακριβως τις θερμιδες και τα μακροθρεπτικα?\nΗ διατροφη σου ειναι καλη, αλλα για να χασεις 3 με 5 κιλα λιπους σε 12 εβδομαδες, θελει λιγη παραπανω προσπαθεια στην καταμετρηση των τροφων. Η μεθοδος "με το ματι" ειναι τρεχα γυρευε για το στοχο σου.\nΚανε μια μετρησουλα με το app και γραψε παλι τι σου εβγαλε.\nΤο 18,6 ειναι ενα μεσο νουμερο θα ελεγα. Με τοση δραστηριοτητα που εχεις, πιστευω μπορεις να χασεις λιπος σχετικα γρηγορα, αρκει οπως σου ειπα να δωσεις εμφαση στις διατροφικες λεπτομερειες.\n06-09-18, 09:24 #5\nωστόσο 10 κιλά σε 3 μήνες δεν είναι αμελητέο και συγχαρητηρια για την προσπάθεια.\nσυνεπώς το πράγμα δούλεψε μέχρι ένα ένα σημείο αλλά τώρα σοβαρεύει ακόμη περισσότερο.\nΆρα όπως έγραψε ο Κώστας χρειάζεσαι μεγαλύτερη ακρίβεια στο διατροφικό και δεν υπάρχει λόγος για καμία απογοήτευση.\nΈνα πλατό είναι και θα βρείς τρόπο να το ξεπεράσεις εύκολα ή δύσκολα.\n08-09-18, 22:16 #6\nΤο λίπος σου είναι 17,8% επί του συνολικού βάρους (μέτρηση Region %Fat), 18,6% είναι επί του βάρους ιστών (μέτρηση Tissue %Fat δηλ. λίπος + μυς και δεν περιλαμβάνει κόκαλα).\nΚαλή επιτυχία στο στόχο σου, με επιμονή και συνέπεια σίγουρα θα τα καταφέρεις !!\nΛιπομέτρηση dexa - 1.83 - 80Kg - 32% λιπος\nBy geopapath in forum Γενικά Θέματα Bodybuilding & Fitness\nLast Post: 02-07-17, 22:34\nΣυμπληρώματα Όγκου Για Γρήγορα Αποτελέσματα;\nBy pitsos90 in forum Συμβουλές Για Νέους Με Το Bodybuilding\nLast Post: 30-01-14, 14:12\nLast Post: 12-04-13, 17:59\nBy lakers4life24 in forum Γενικά Θέματα Bodybuilding & Fitness\nLast Post: 17-12-12, 17:41\nΣυμπληρωματα Για Γρήγορα Αποτελέσματα;\nBy Santikos in forum Συμβουλές Για Νέους Με Το Bodybuilding\nLast Post: 02-04-12, 20:12


Άνοιξη – Η σημειολογία των λουλουδιών στη Παλιά Αθήνα | Be2news\nΞεφυλλίζοντας το ¨Ερωτικόν Επιστολάριον¨, το bestseller των παλιών εποχών, το βιβλίο που καθοδήγησε γενιές και γενιές νέων και νεανίδων –και όχι μόνο- στις ερωτικές τους αναζητήσεις, βρίσκουμε τόσα ωραία πράγματα για τα λουλούδια και τη σημειολογία τους.\nΕραστής, που δεν έχει τα μέσα να συνεννοηθεί με την αγαπημένη του, θα βρει πάντα ένα λουλούδι ή μια ανθοδέσμη για να της μεταφέρει το μήνυμά του, με την ελπίδα ότι εκείνη θα γνωρίζει τη γλώσσα των λουλουδιών και θα ανταποκριθεί ανάλογα.\nΈτσι, αν θέλει να της πει ¨Σε αγαπώ με πάθος¨ ένα κόκκινο γαρύφαλλο είναι ό,τι πρέπει. Ένα κλαδάκι γαζίας θα της μεταφέρει το σπαραξικάρδιο ¨Μου πλήγωσες τη καρδιά¨. Αύτη με τη σειρά της, εάν δέχεται τον έρωτά του, θα του στείλει ένα κλαδάκι με άνθος αμυγδαλιάς που είναι σα να του λέει ¨Τρελαίνομαι και εγώ για σένα…¨. Αν πάλι το μήνυμα είναι ¨Είσαι αναιδής και αυθαδέστατος¨ κάτι με μπόλικο αγκάθι είναι το πλέον κατάλληλο και γίνεται αμέσως αντιληπτό!\nΕάν τώρα ο εραστής δώσει στη Δουλτσινέα του μία αγκινάρα, αυτό σημαίνει ότι της λέει: ¨Αγνοείς τον έρωτά μου!. Εάν όμως η δεσποινίς τυγχάνει πειναλέα και προ πάντων με πρακτικό πνεύμα, βράζει την αγκινάρα, την τρώει και εξακολουθεί να αγνοεί τον έρωτα που της προσφέρεται.\nΤο φυτό ¨Άδωνις¨, κοινώς μωρόχορτο -μωρό όπως αλλοίμονο οι περισσότεροι των εραστών- σημαίνει ¨βασανίζομαι από λυπηρές αναμνήσεις¨\nΗ ακακία έχει πολλές και διάφορες σημασίες. Η άσπρη εκδηλώνει αγνό, πλατωνικό έρωτα. Η κίτρινη ειλικρίνεια.\nΑν εκείνος ¨παραπονιέται¨:\nΚαρδίαν έχεις τρυφεράν\nΕις άμμον να βασίζω;\nΈνα κλαδάκι ακακίας από εκείνη εις απάντηση, είναι ό,τι πιο υπέροχο. Σημαίνει λατρεία με αφοσίωση και ελπίδα!\nΗ αλτάνα είναι πολύ τολμηρή στη σημειολογία της, αφού ορίζει ραντεβού! Σημαίνει –κατά το βιβλίο- στις τρεις το μεσημέρι. Τώρα βέβαια αν πάτε στο ραντεβού και περιμένετε μέσα στη ζέστη μέχρι της δευτέρας παρουσίας, αυτό είναι μια άλλη λυπητερή ιστορία.\nΟ αμάραντος ή κατιφές είναι ιππότης, ήρωας, δράμα. Κραυγάζει: ¨Θυσιάζομαι για εσένα¨ Όπερ πίστη μέχρι θανάτου! Το αφιόνι σημαίνει ¨Δεν κοιμάμαι ήσυχα¨. Αλλά είναι δυνατόν ποτέ αφιονισμένος να κοιμάται;\nΗ αχλαδιά τέρπεται με ένα ίσως: ¨Ελπίζω να συνενωθούμε¨, και η κάτασπρη βανίλια λέει τις δύο πιο σπουδαίες λέξεις: ¨Σε αγαπώ¨.\nΕάν ενδιαφέρεσθε και για τη νεραγκούλα, αυτή φωνάζει στην εκλεκτή σας: ¨Είσαι πλήρης θέλγητρων¨. Η βιόλα απευθύνει μεγάλο φιλοφρόνημα. Λέει: ¨Κυρά μου είσαι μεγαλοπρεπής!¨. Αυτά όταν είναι κόκκινη. Όταν όμως είναι κίτρινη σημαίνει ¨Σε μισώ¨!\nΗ βυσσινιά λέει πολλά ωραία πράγματα:\nΌταν με βλέπεις με ψυχρόν\nΤας φρένας μου ταράττει…\nΤο συμπαθές γεράνι είναι κακοηθέστατο αφού μεταφέρει στη κοπέλα το μήνυμα ¨Ωχ! καημένη είσαι ανόητη…¨. Η ντάλια λέει ¨Είσαι ανυπόφορη με τόσους εραστές που έχεις…¨, ο δειλινός ο ερυθρόλευκος: ¨Το δώρο σου το απορρίπτω¨, ενώ ο μενεξές και το ζουμπούλι κάνουν προτάσεις γάμου: ¨Σε θέλω σύζυγό μου…¨.\nΑλλά ιδού και το κρεμμύδι! Όταν προσφέρεις σε εκείνη ένα χαριτωμένο κρεμμυδάκι της λες: ¨Αναστενάζω όταν σε θυμάμαι…¨, και όταν της καθαρίζεις κρεμμυδάκια ¨Δακρύζω από τον έρωτά σου!¨.\nΤο χαμομήλι είναι αναιδέστατο, της λέει : ¨Παρήλθε η νιότη σου¨, και το χρυσάνθεμο θρηνεί τον απολεσθέντα έρωτα.\nΟ κρίνος είναι μπαγαποντάκος. Ψεύδεται θελκτικότατα: ¨Είσαι η πρώτη μου ερωμένη¨. Δεν σκέπτεται ο χαζός ότι η σκληρά μπορεί να ρωτήσει: «Τι έκανες τόσον καιρό βρε ζώον;¨.\nΗ μαντζουράνα διατρανώνει έρωτα διακαή, και το χαριτωμένο ΄Μη μου άπτου¨:\nΠάσης αδυναμίας μου\nΜη μου άπτου!…\nΘα ήμασταν ασυγχώρητοι αν λησμονήσουμε την πασχαλιά:\nΌταν η γη κι’ ο ουρανός\n«Χριστός Ανέστη» κάνει\nΚαι κελαηδεί το φιλί\nΤο πρώτο της λουλούδι…\nΙδού το ρόδο το εκατόφυλλο. Λευκό σημαίνει σιωπή και κόκκινο ¨Έχω τη φωτιά του έρωτα μέσα μου¨. Το κίτρινο ¨Είσαι άπιστος¨, και το βαθύχρουν: ¨Λάμπεις σαν ήλιος. ¨\nΤέλος υπάρχει και το σκόρδο! Όταν προσφέρεις σκόρδο στην εκλεκτή σου είναι σα να της λες ¨Έχεις μάτια που με ματιάζουν!¨, και όταν της προσφέρεις σκορδαλιά δεν έχεις μάτια να την δεις, μύτη να την μυρίσεις!…\nΑς είναι λοιπόν καλά το ευωδιαστό βιβλιαράκι που είχε τόσα τερπνά να μας διηγηθεί…


Θεραπείες Προσώπου | Amirandes Spa Ξενοδοχείο\nΑυτή η θεραπεία προσώπου που αποτελεί ευχάριστο διάλειμμα στην καθημερινή ζωή προσφέρει ενυδατικές και καταπραϋντικές δράσεις για την καταπολέμηση της ρύπανσης και των αρνητικών επιπτώσεων του αστικού στρες. Χάρη στην αποκλειστική αντιρρυπαντική φόρμουλα Urban Advance (βούτυρο καριτέ, προβιοτικά σάκχαρα, ενδορφίνη μέντας), αυτή η φροντίδα θα σας χαρίσει μια απολαυστική εμπειρία που παρέχει πραγματική φρεσκάδα στο δέρμα σας, αφήνοντάς το ανανεωμένο και λαμπερό. Ιδανική για να ανακαλύψετε την Sampar και να απολαύσετε μια χαλαρωτική και ευχάριστη περιποίηση για όλους τους τύπους δέρματος.\nPURE PERFECTION 50’/90€\nΑυτή η θεραπεία καθαρισμού συνιστάται για μεικτές ή λιπαρές επιδερμίδες, επιδερμίδες με τάση για σημάδια, έντονη γυαλάδα, δημιουργία μαύρων στιγμάτων και διεσταλμένων πόρων καθώς και για επιδερμίδες με προβλήματα ατελειών ή επιδερμίδες που χρήζουν θεραπείας μετά από ακμή. Μετά την θεραπεία το δέρμα είναι φρέσκο και καθαρό από το εσωτερικό του, οι πόροι πιο\nσφριγηλοί και η επιδερμίδα έχει πιο ματ όψη. Αφεθείτε σε αυτήν την υγιή φροντίδα του δέρματος του προσώπου για ένα λαμπερό και καθαρό δέρμα.\nΧαρίστε στο δέρμα σας τη λάμψη των διακοπών! Αντικαταστήστε τη θαμπή και άτονη όψη με φωτεινότητα που ακτινοβολεί. Αποκτήστε ομοιόμορφο χρωματικό\nτόνο στην επιδερμίδα σας προσφέροντας της λάμψη και ενυδάτωση.\nΈνα μοναδικό πρωτοποριακό lifting που ολοκληρώνεται σε 45 μόλις λεπτά. Τα ορατά αποτελέσματα θα σας εντυπωσιάσουν αφού θα νιώσετε το οβάλ του πρόσωπου σας ανορθωμένο και καλοσχηματισμένο, το χρώμα του δέρματος σας λαμπερό και φωτεινό, τις λεπτές γραμμές και ρυτίδες αισθητά πιο απαλές, τα βλέφαρα ανορθωμένα και το βλέμμα σας νεανικό και φωτεινό. Mια θεραπεία που αντλεί τη δύναμη της από τα ενεργά συστατικά όπως υαλουρονίκο οξύ, σύμπλεγμα βοτάνων, εκχύλισμα μεταξιού και θαλασσίων φυκιών. Οι ειδικές τεχνικές σμίλευσης των μυών του προσώπου από εξειδικευμένες θεραπευτριες ενισχύουν το αποτέλεσμα. Μια μοναδική εμπειρία που αξίζει να ζήσετε!\nΘεραπεία άμεσης επανόρθωσης του λεπτού, ευαίσθητου, δέρματος που εμφανίζει σημάδια πρόωρης γήρανσης. Η θεραπεία Soin Lissant- ενυδατικό lifting χρησιμοποιεί τις δραστικές, ενυδατικές , ανανεωτικές και προστατευτικές ουσίες όπως: εκχύλισμα κολοκύθας, σύμπλεγμα ωμέγα 3 και ωμέγα 6 και πρωτεΐνες μεταξιού. Λειαίνει την όψη των λεπτών γραμμών και ρυτίδων. Η μοναδική τεχνική εφαρμογή των ειδικών κινήσεων λείανσης κάνουν αυτή την περιποίηση το τέλειο άγγιγμα για την επιδερμίδα σας.\nOXYGENATING TREATMENT, 60΄/130€\nΜια τελετουργία γεμάτη πολυτέλεια, αφού περικλείει ένα τέλειο συνδυασμό, οξυγόνωσης και βιο-ενέργειας. Ζήστε μοναδικές στιγμές ευεξίας και χαλάρωσης που θα οξυγονώσουν την επιδερμίδα σας αφήνοντας τα χαρακτηριστικά σας υπέροχα αναζωογονημένα, το δέρμα σας γεμάτο όγκο, ενώ εσείς λάμπετε γεμάτες υγεία και ευεξία από την πρώτη κιόλας μέρα της θεραπείας. Τα ενεργά συστατικά όπως: η θαλάσσια ελαστίνη, το ειδικό οξυγονωτικό σύμπλεγμα BR, και οι αναγεννητικές πρωτεΐνες κάνουν την θεραπεία αυτή ιδιαίτερα ενεργή. Με την επίδραση του θαλάσσιου εκχυλίσματος φυτοπλαγκτόν των μεταλλικών στοιχείων, του εκχυλίσματος κολλιτσίδας, του γαλακτικού οξέος και της αντιοξειδωτικής βιταμίνη ΡP οι λεπτές ρυτίδες φουσκώνουν ορατά και το πρόσωπο φαίνεται πιο ‘γεμάτο’. Τονώνει την περιοχή των ματιών και μειώνει τους μαύρους κύκλους κάτω από τα μάτια. Η θεραπεία αυτή είναι ιδανική και για τα αντρικά δέρματα.


SKORPION WHEELS ΠΑΙΔΙΚΟ DRIFT KART 2 x 24V 500W 6-12 ΕΤΩΝ 5243068 | Αγορά ποδηλάτου και εξοπλισμού στο BikeMall\nΑρχική Σελίδα/Παιδικά Τετράτροχα/Παιδικά Ηλεκτροκίνητα (ΟΛΑ)/SKORPION WHEELS ΠΑΙΔΙΚΟ DRIFT KART 2 x 24V 500W 6-12 ΕΤΩΝ 5243068\nΤο παιδικό αυτοκίνητο Drift Kart 500 Watt είναι ιδανικό για ηλικίες από 6 - 12 χρονών (Εξαρτάται πάντα και η ανάπτυξη του παιδιού). Δείτε τις ακριβής διαστάσεις του οχήματος. Ψηφιακό σύστημα αυτόματου φρεναρίσματος, μόλις αφήνει το πόδι του απο το πεντάλ γκαζιού. Με αυτόματο φρένο ώστε να σταματάει το παιδικό αμάξι εγκαίρως. To παιδικό ηλεκτροκίνητο αυτοκίνητο Drift Kart 500 Watt της Skorpion Wheels, εφοδιάζεται με ελαστικά EVA (Ελαστικά Αυτοκινήτου) στους μπροστά τροχούς με σκοπό την απόσβεση κραδασμών και θορύβου καθώς και τεράστια αντοχή στον χρόνο. Το ηλεκτροκίνητο παιδικό αυτοκίνητο Drift Kart της Skorpion Wheels, εφοδιάζεται με ενισχυμένη πλαστική ρόδα στους πίσω τροχούς. Με επιταχυντή για την ομαλή εκκίνηση ώστε να αποφευχθεί κάθε είδους χτυπήματος από την απότομη εκκίνηση. Για μία ακόμα φορά η Skorpion Wheels καινοτομεί αφού έχει σκεφτεί ήδη για την διασκέδαση του παιδιού σας. Και πως το καταφέρνει αυτό; Το ηλεκτροκίνητο παιδικό αυτοκίνητο Drift Kart 500 Watt της Skorpion Wheels διαθέτει κόρνα στο τιμόνι έτσι ώστε να μην σταθεί κανένας εμπόδιο στον νέο σας οδηγό. Η ασφάλεια του παιδιού σας είναι το κύριο μέλημα σας όπως ακριβώς είναι και της Skorpion Wheels γι' αυτό και είναι η μοναδική επώνυμη εταιρία που έχει εξοπλίσει όλα τα παιδικά αυτοκίνητα της με ζώνη ασφαλείας και επιταχυντή. Έτσι ώστε να σας εξασφαλίσουμε σιγουριά ότι το παιδικό αυτοκίνητο που χρησιμοποιεί το παιδί σας θα είναι ασφαλές.\nΔιαστάσεις : (Μ) 110 x (Π) 77 x (Υ) 54 cm\nΗλικία : 6 - 12 Ετών\nΚάθισμα : Μονό Πλαστικό\nΜοτέρ : 2 x 24V | 250 Watt\nΤαχύτητα : 2 (1) 2-10 (2) 10-18 km/h + Όπισθεν\nΜπαταρία : 2 x 12V | 9 Ah\nΡόδες : Ελαστικά αυτοκινήτου (Στις Μπροστά Ρόδες)\nΡόδες : Πλαστικά (Στις Πίσω Ρόδες)\nΕξοπλισμός : Ζώνη, Κόρνα, Κουμπί Εκκίνησης, Drift Mode,\nΜικτό/καθαρό βάρος : 25 / 21.2 kg\nΔιαστάσεις κιβωτίου : (Μ) 119 x (Π) 61 x (Υ) 34 cm


Αυτογκόλ από Φιγκερόα\nΟ Αργεντινός, αφού έβαλε τη θηλιά στον λαιμό του Παναθηναϊκού για να φύγει, αποχαιρέτησε συγκινημένος τους «πράσινους» φιλάθλους.\nΤο χρήμα που του πρόσφερε η Τζοχόρ Νταρούλ Τακζίμ από την τιμή και τη δόξα που του πρόσφεραν οι φίλαθλοι του Παναθηναϊκού προτίμησε ο Λουτσιάνο Φιγκερόα, ο οποίος για τα επόμενα τρία χρόνια θα παίζει μπάλα στη «Ρεάλ της Μαλαισίας», ιδιοκτήτης της οποίας είναι ο 29χρονος πρίγκιπας Τουνκού Ισμαΐλ Ιντρίς.\nΟ Αργεντινός άσος, που βρέθηκε δύο φορές στα «αζήτητα» μέσα στο έτος που διανύουμε και ο Παναθηναϊκός του πρόσφερε «σανίδα σωτηρίας», τα λησμόνησε όλα και τον άφησε σύξυλο μπροστά στην πρόταση του 1.200.000 δολαρίων που τον «μέθυσε».\nΤα συναισθήματά του; Ο ίδιος τα λέει «ανάμεικτα». Χαρούμενος για τη μετεγγραφή του, δυσαρεστημένος που φεύγει από την Ελλάδα. Μέχρι και ότι θα σταματούσε το ποδόσφαιρο «απείλησε» τη διοίκηση αν δεν του έδινε μεταγραφή. Χθες έδωσε την αποχαιρετιστήρια συνέντευξη Τύπου νιώθοντας την ανάγκη να δικαιολογηθεί απέναντι στον κόσμο του Παναθηναϊκού: «Ηρθε μια πρόταση σημαντική για εμένα και την οικογένειά μου. Ηταν κάτι που δεν άρεσε από την αρχή στον σύλλογο, όμως από την άλλη βοηθάω τον Παναθηναϊκό. Είμαι ενθουσιασμένος γιατί ήθελα να εξασφαλίσω ένα καλό συμβόλαιο στο τέλος της καριέρας μου. Στενοχωριέμαι όμως που αφήνω την ομάδα και ειδικά τους οπαδούς που με στήριξαν τόσο πολύ. Στην απόφασή μου έπαιξε πάντως ρόλο ότι ένας παίκτης από την Αργεντινή (Πάμπλο Νεϊμάρ) αγωνίζεται σε αυτή την ομάδα».\nΗ αποχώρηση του 32χρονου επιθετικού που χαιρέτησε μέσα σε κλίμα συγκίνησης τους συμπαίκτες του τινάζει βέβαια στον αέρα τα σχέδια του Γιάννη Αναστασίου, ο οποίος χάνει ένα πολύτιμο εργαλείο της ομάδας του στην επίθεση σε μια κρίσιμη καμπή του πρωταθλήματος. Για το χατίρι άλλωστε του Φιγκερόα ο προπονητής των «πρασίνων» άλλαξε το σύστημα 4-3-3 που δούλεψε το καλοκαίρι στην προετοιμασία και εφάρμοσε το 4-4-2 για να τον «χωρέσει» στην ενδεκάδα δίπλα στον Μπεργκ.\n«Η αρχική μας διάθεση ήταν να μη δεχθούμε κυρίως για οικονομικούς λόγους αλλά και για πρεστίζ» προσπάθησε να δικαιολογήσει ο Νταμπίζας τη στάση της ΠΑΕ Παναθηναϊκός, που βγαίνει πάντως κερδισμένη κατά 1.000.000 ευρώ συνολικά, και συνέχισε: «Καταλάβαμε το δίκαιο αίτημά του και του ζητήσαμε να μας φέρει μια πρόταση που δεν θα μπορούσαμε να πούμε όχι. Τώρα πια πρέπει να κάνουμε κίνηση για να τον αντικαταστήσουμε και το μειονέκτημά μας είναι ότι έχουμε ένα κενό τεσσάρων αγώνων μπροστά μας. Το κενό του θα καλυφθεί εκ των έσω και τον Ιανουάριο θα κάνουμε μεταγραφή στη συγκεκριμένη θέση».\nΠαρελθόν επίσημα και ο Πίντο\nΘετικά έληξε στον Παναθηναϊκό η εκκρεμότητα (και) με τον Αντρέ Πίντο. Ο Πορτογάλος αμυντικός δέχθηκε τελικά την πρόταση της διοίκησης για την καταβολή των δεδουλευμένων κι ενός μέρους από το συμβόλαιο της φετινής σεζόν υπογράφοντας κοινή συναινέσει τη λύση του συμβολαίου του. Μάλιστα η διοίκηση της ΠΑΕ τον ευχαρίστησε και του ευχήθηκε καλή συνέχεια στην καριέρα του. Για τις επόμενες δέκα μέρες ο Πίντο θα κάνει προπονήσεις μαζί με την ομάδα και στη συνέχεια θα αποχωρήσει. Ηδη αναζητεί στην πατρίδα του τον επόμενο σταθμό της καριέρας του.\nΣυνεδριάζουν σήμερα τα διοικητικά συμβούλια της Παναθηναϊκής Συμμαχίας και της ΠΑΕ Παναθηναϊκός, με θέματα συζήτησης το οικονομικό και την πρόσφατη πρόταση του Δημήτρη Γιαννακόπουλου.\n– Απολογείται σήμερα ο Παναθηναϊκός στην Πειθαρχική Επιτροπή της Σούπερ Λίγκας για όσα έγιναν στο ματς με τον Απόλλωνα και, επειδή είναι υπότροπος, κινδυνεύει με νέα τιμωρία της έδρας του. Με «καμπάνα» απειλείται και ο Αναστασίου, σύμφωνα με όσα γράφει στο Φ.Α. ο διαιτητής Ζαχαριάδης.


Moonlight Tales: The Last Shadow (Game of Shadows II) (Κεφάλαιο 21) - "Ο Γερμανός Στρατιώτης"\n«Ρέικ Μάισνερ Μίλερ» μουρμούρισα για άλλη μια φορά σοκαρισμένος.\n«Ντέρεκ, αυτή η ιστορία έχει αρχίσει να με τρομάζει υπερβολικά» αποκρίθηκε εκείνη.\n«Όλους μας Έρικα» ξεστόμισα και την κοίταξα ενώ τα τρεμάμενα χέρια μου κρατούσαν τη φωτογραφία.\n«Πού τη βρήκες αυτή τη φωτογραφία;»\n«Εσύ δεν είπες να ψάξουμε να βρούμε παλιούς στρατιώτες της Νεκρής Βάσης; Αυτό έκανα»\n«Τι θα γίνει τώρα; Η ιστορία γίνεται όλο και πιο περίπλοκη»\n«Το ξέρω Έρρικα. Δε χρειάζεται να μου το θυμίζεις συνέχεια» αποκρίθηκα θυμωμένος.\n«Ούτε κι εσύ να ξεσπάς πάνω μου συνέχεια Ντέρεκ» μου απάντησε, με ένα θυμωμένο βλέμμα που μου έκοψε την ανάσα και έφυγε.\nΔεν είχα το θάρρος να της πω κάτι παραπάνω. Είχα δειλιάσει. Με στεναχωρούσε ο τρόπος μου, αλλά τώρα είχα κάτι ακόμα πιο σημαντικό στο μυαλό μου. Αυτήν τη φωτογραφία και το ζοφερό παρελθόν μου.\nΈμεινα για λίγο μόνος πριν πάρω τον Τζάκσον τηλέφωνο. Του ζήτησα να έρθει γιατί είχα κάτι σημαντικό να του πω. Η μοναξιά με είχε τρομάξει. Περισσότερο κι από αυτόν τον Γερμανό στρατιώτη, κι ας ήταν ολόιδιος εγώ.\n«Ντέρεκ;» αποκρίθηκε απορημένος ο Τζάκσον.\n«Κοίτα αυτό! Κοίτα!» είχα εκνευριστεί.\n«Ναι , εγώ σε μαυρόασπρο φόντο. Τι λες κι εσύ ρε φίλε τώρα; Δες την ημερομηνία!»\n«Καλά ηρέμισε λιγάκι!»\n«Εσύ πόσο ήρεμος θα ήσουν αν έβλεπες κάτι τέτοιο;»\n«Καθόλου, αλλά Ντέρεκ… Προσπάθησε να ηρεμήσεις. Είμαι εδώ για να σε βοηθήσω. Θα βρούμε μια άκρη, εντάξει;»\n«Τζάκσον έχω κουραστεί με όλα τα μυστικά, το σκοτεινό παρελθόν. Τους έρωτες… Έχω κουραστεί με τα πάντα! Βαρέθηκα! Κάνουμε ένα βήμα μπροστά και δέκα πίσω»\n«Πώς; Δεν το βλέπεις … Ρισκάρουμε αρκετά στην έρευνά μας και βρισκόμαστε πάλι στο μηδέν. Ένα τίποτα. Ποντάρουμε σε λάθος ανθρώπους για να βρούμε την αλήθεια...»\n«Ηρέμησε! Και σταμάτα να πηγαινοέρχεσαι. Αυτό το πάνω κάτω με τρομάζει. Δε σ’ έχω ξαναδεί έτσι»\n«Τζάκσον, αυτό το διάστημα, εγώ έχασα τον κολλητό μου και δεν το είπα σε κανέναν από ‘σάς. Έπρεπε να πάρω μια απόφαση, μαύρη η ώρα εκείνη. Με την Έρρικα δεν τα πάω πολύ καλά γιατί ξεσπώ πάνω της. Αυτή η υπόθεση γίνεται όλο και πιο περίπλοκα διαβολική»\n«Τι εννοείς έχασες; Ο Μαξ ζει! Δε ζει;»\n«Όχι πια! Ήταν ένας ζωντανός νεκρός. Τα μηχανήματα τον κρατούσαν στη ζωή… Αλλά εδώ και μήνες δεν είχε δείξει καμία βελτίωση. Δεν ξέρω τι του έκαναν και τι είχε ανακαλύψει για μένα»\n«Για σένα;» έκανε ένα έντονο απορημένο βλέμμα «Δεν καταλαβαίνω»\n«Εκείνη την καταραμένη βραδιά που με πήρε τηλέφωνο μου είχε πει πως ανακάλυψε κάτι που σχετίζεται με το παρελθόν μου. Ίσως και να ήταν αυτή η φωτογραφία, δε γνωρίζω... και δε θα μάθω ποτέ»\nΜε κοιτούσε χαμένος. Δεν ήξερε τι να πει και τι να ρωτήσει.\n«Δεν αντέχω άλλο Τζάκσον. Έχω κουραστεί. Δεν ξέρω τι μπορεί να ανακαλύψουμε. Ίσως η αλήθεια μας συνθλίψει»\n«Ίσως. Τίποτα δε μένει κρυφό όμως»\n«Τώρα ο Μαξ… είναι όντως νεκρός;»\n«Γιατί παλεύεις μόνος;»\n«Ξέρεις, δε σε καταλαβαίνω τελικά» αποκρίθηκε. Τα μάτια είχαν βουρκώσει μα συγκράτησε τα δάκρυα του για τον Μαξ «Είμαστε μια ομάδα. Αυτό είπες, αλλά στην πράξη προσπαθείς να αντιμετωπίσεις τα πάντα μόνος. Γιατί; Αφού μας χρειάζεσαι. Απορρίπτεις εμένα, τη βοήθεια που σου δίνω ως φίλος. Την κοπέλα σου… κι αυτό είναι κάτι που από εσένα δεν το περίμενα. Αυτή σ’ αγαπάει κι εσύ...»\n«Δεν απορρίπτω κανέναν»\n«Ναι! Εγώ μπορώ να γίνω χαλί να με πατήσεις!»\n«Μμμ… Ναι. Εμένα πάλι γιατί μου φαίνεται σα σανίδα με καρφιά;»\n«Διακρίνω μια ειρωνεία;»\n«Αρκετή! Κοίτα, είσαι αρκετά δυναμικός. Το γνωρίζω καλά και από τη δουλειά μας. Αλλά όλο αυτό το ξέσπασμα δε θα σου βγει σε καλό. Θα χάσεις ό,τι κατάφερες να κρατήσεις μέχρι στιγμής κοντά σου. Αυτή η ιστορία θα διδάξει κάτι σε όλους μας. Αυτό είναι το μόνο σίγουρο. Μη λυγίσεις… Εδώ δε λύγισα εγώ που ξέρω ότι ο κακός αυτής της υπόθεσης είναι ο πατέρας μου. Ο πατέρας μου Ντέρεκ!»\n«Κι ο δικός μου» ξεστόμισα την τελευταία αλήθεια που τόσο καιρό φοβόμουν «Γι’ αυτό μου αποκάλυψε για το ημερολόγιο. Όχι γιατί έχει συνείδηση και θέλει να βοηθήσει εμάς, αλλά για να καλύψει τις απάτες του μαζί με τον πατέρα σου. Αυτό το ημερολόγιο τους είναι πολύτιμο. Ίσως και να αναφέρεται σ’ αυτόν το Γερμανό στρατιώτη που μου μοιάζει και έχει και το ίδιο επίθετο. Αυτό το επίθετο δεν ήταν ποτέ τυχαίο»\n«Εγώ, θ’ αφήσω όλες τις διαφορές μας πίσω μου για να μπορέσουμε να επικεντρωθούμε στην υπόθεση. Όταν όμως όλο αυτό τελειώσει, θα έχουμε να πούμε αρκετά. Τώρα ας μάθουμε όσα περισσότερα μπορούμε γι’ αυτόν τον Ρέικ. Είπες πως ήταν Γερμανός στρατιώτης στη νεκρή βάση»\n«Ναι. Στρατιώτης της Χιτλερικής νεολαίας»\n«Ηγέτης τότε, αν δεν κάνω λάθος με βάση ό,τι γνώσεις έχω από ιστορία, ήταν ο Άρτουρ Άξμαν. Από το 1940 μέχρι και το 1945»\n«Μέχρι το τέλος του πολέμου. Ναι έχεις δίκιο»\n«Πρέπει να ψάξουμε να μάθουμε περισσότερα. Σίγουρα κάτι θα βρούμε»\n«Θυμάμαι πως είχα διαβάσει κάπου πως αυτός ο ‘Αξμαν και ένας άλλος δικαιούχος, ήταν οι μόνοι κάτοχοι του παράσημου που μπόρεσαν να επιβιώσουν από τον Β’ Παγκόσμιο Πόλεμο. Κατάλαβες για ποιο παράσημο μιλάω έτσι;»\n«Ναι, το ανώτατο παράσημο που το ναζιστικό κόμμα απόνειμε σε ένα άτομο για τις υπηρεσίες του στο Γ’ Ράιχ»\n«Ακριβώς. Πρέπει να διαβάσουμε περισσότερα. Πάμε!» ξεστόμισα βιαστικός.\n«Κι εγώ φοβάμαι το τι μπορεί να ανακαλύψουμε, αλλά πρέπει Ντέρεκ. Το οφείλουμε στους συνανθρώπους μας και σε εμάς τους ίδιους» με σταμάτησε με το χέρι του και με κοίταξε αποφασισμένος.\n«Το ξέρω! Και έχω ένα προαίσθημα πως… αυτός ο στρατιώτης που μου μοιάζει, ίσως να αποτελεί και τον μύθο. Μάλλον αυτός θα ήταν η Σκιά του τελευταίου στρατιώτη»\n«Αυτό θα το ανακαλύψουμε. Πάμε».


ΤΟ ΜΟΝΟΠΑΤΙ ΤΗΣ ΕΥΕΞΙΑΣ: Το Χάρβαρντ προσεγγίζει την Μεσογειακή Διατροφική Ζώνη μετά από 20 χρόνια.\nΤο Χάρβαρντ προσεγγίζει την Μεσογειακή Διατροφική Ζώνη μετά από 20 χρόνια.\nΤο πρόσφατο άρθρο από τους Smith et al στο τεύχος του American Journal of Clinical Nutrition του 2015 προσπάθησε να απαντήσει στο ερώτημα της πρωτογενούς πρόληψης αύξησης λίπους (1). Αυτό είναι πραγματικά ένα συναφές ερώτημα δεδομένου ότι οι περισσότερες μελέτες διατροφής έχουν επικεντρωθεί σε υπέρβαρα / παχύσαρκα άτομα που χάνουν βάρος και μετά από χρόνια το αύξαναν. Έτσι, αυτό το νέο άρθρο επιχειρεί να προσδιορίσει βασικές στρατηγικές πρόληψης κατά την ανάπτυξη καρδιακής νόσου, σε αντίθεση με τις στρατηγικές δευτερογενούς πρόληψης που προσπάθησαν να εμποδίσουν μια άλλη καρδιακή προσβολή.\nΟ δρόμος προς την παχυσαρκία δεν γρήγορος. Η αύξηση του βάρους στους ενήλικες είναι συνήθως 1 kg / έτος. Η κοινή λογική θα έλεγε ότι η μείωση της πρόσληψης θερμίδων θα είναι η απάντηση. Άρα αν μειωθεί η πρόσληψη θερμίδων κατά 10 θερμίδες ανά ημέρα, θεωρητικά θα αποτραπεί αυτή η πρόσληψη του 1ος (ενός) κιλού ανά έτος. Ωστόσο, σε προηγούμενη μελέτη του Harvard Medical School, έχει δηλωθεί ότι είναι ο συνδυασμός των τροφών και όχι απλά το θερμιδικό περιεχόμενο τους είναι αυτό καθορίζει τη μακροπρόθεσμη αύξηση του σωματικού βάρους (2).\nΑλλά αυτό δηλώθηκε πριν από 20 χρόνια με τη δημοσίευση του πρώτου βιβλίου της Διατροφικής Ζώνης. Ωστόσο, σε αντίθεση με το Χάρβαρντ, ο Dr. Barry Sears έδωσε επιστημονικές εξηγήσεις για να υποστηρίξη γιατί μια τέτοια διατροφική στρατηγική λειτουργεί. Τελικά το παν είναι ο έλεγχος των ορμονικών αντιδράσεων που προκαλούνται από το συνδυασμό των τροφίμων που τρώτε σε κάθε γεύμα που καθορίζει εάν θα πάρετε βάρος ή αν θα χάσετε. Αν θέλετε να αποτρέψετε την αύξηση του σωματικού βάρους, θα πρέπει να ακολουθήσετε ένα διατροφικό πρόγραμμα που ρυθμίζει τις ορμόνες και τις βάζει σε μια ζώνη η οποία συνάδει με την ισορροπία ινσουλίνης/γλυκαγόνης. Αν θέλετε να χάσετε το περιττό σωματικό λίπος, θα πρέπει να ακολουθήσετε τη Διατροφική Ζώνη εφ΄όρου Ζωής. Η υπερβολική ορμόνη ινσουλίνη είναι αυτή που σας παχαίνει και σας κρατά παχύσαρκους (όταν καταναλώνεται πολλά αμυλώδη τρόφιμα). Τώρα αν θέλετε να αποτρέψετε το χαμένο βάρος να επιστρέψει, θα πρέπει να ακολουθήσετε τη Διατροφικη Ζώνη η οποία έχει σε ισσοροπία ινσουλίνη/ γλυκαγόνη, έτσι ώστε να μην ανακτήσετε το χαμένο βάρος.\nΊσως αυτοί οι ερευνητές του Χάρβαρντ μπορεί να κάνουν πως αγνοούν τους κανόνες της Διατροφικής Ζώνης, είναι το Νούμερο 1 στα best-seller των New York Times και ένα από τα best-seller όλων των εποχών. Επιπλέον, παρέχονται ακριβείς οδηγίες στο βιβλίο αυτό για την ισορροπία των μακροθρεπτικών συστατικών μιας τέτοιας διατροφής που απαιτείται για τον έλεγχο των ορμονικών απαντήσεων (3). Αν και είναι μια καμπύλη σχήματος καμπάνας, το κεντρικό σημείο είναι 40% υδατάνθρακες με χαμηλό γλυκαιμικό φορτίο, 30% πρωτεΐνη με χαμηλά λιπαρά και 30% λίπος, όπως φαίνεται παρακάτω:\nΗ άγνοια των διατροφικών κανόνων της Διατροφικής Ζώνης από το Χάρβαρντ πιθανόν να μην το θέμα, δεδομένου ότι ένας από τους ερευνητές αυτής της μελέτης έκανε κλινικά πειράματα το 1999 για να αποδείξει ότι ένα μόνο γεύμα στη Διατροφικη Ζώνη με ίσες θερμίδες, μπορούσε να αλλάξει δραματικά τις ορμονικές αποκρίσεις σε σύγκριση με το γεύμα υψηλότερων υδατάνθρακων (4).\nΜερικές φορές μια εικόνα αξίζει όσο χίλιες λέξεις, έτσι και εδώ είναι το άθροισμα των ορμονικών αλλαγών που οι ερευνητές του Χάρβαρντ παρατήρησαν με ένα μόνο γεύμα.\nΔιάγραμμα που εμφανίζει την επίδραση της Διατροφικής Ζώνης στις ορμονικές απαντήσεις.\nΑν και είμαι ο πρώτος που παραδέχεται ότι η επιστήμη προχωράει αργά, είναι ωραίο να βλέπεις ότι στο Χάρβαρντ αρχίζουν επιτέλους να παραδέχονται ότι ίσως μια «θερμίδα δεν είναι μια θερμίδα,» και ότι οι ορμονικές συνέπειες κάθε γεύματος θα πρέπει να εξετάζονται εάν θέλουμε να αποτρέψουμε την αύξηση του σωματικού λίπους και τις χρόνιες παθήσεις (σακχαρώδης διαβήτης, καρδιακές παθήσεις και καρκίνος) που έρχονται με την αύξηση του σωματικού τοξικού λίπους. Ίσως κάποια μέρα στο μέλλον, θα αναφέρω επίσης ότι ο λόγος που η αύξηση του σωματικού λίπους συνδέεται με αυτές τις χρόνιες παθήσεις είναι λόγω της αυξημένης φλεγμονής. Νομίζω, επίσης, ότι έχει αναφερθεί αυτό το θέμα πριν από περισσότερο μια δεκαετία στο βιβλίο του Dr. Barry Sears (5).


Αυθεντικός Μαραθώνιος Αθήνας 2021-10χλμ. - Τα τελευταία νεά & ειδήσεις\nΜαραθώνιος Αθήνας 2021: Μαρινάκου και Τάσσης νικητές στα 10χλμ.\nΟ Γιώργος Τάσσης τερμάτισε πρώτος στο Παναθηναϊκό Στάδιο με χρόνο 30.50 και η Αναστασία Μαρινάκου σε 34.32. Ο Γιώργος Τάσσης και η Αναστασία Μαρινάκου ήταν οι νικητές στα 10χλμ. που άνοιξαν την αυλαία του 38ου Αυθεντικού Μαραθωνίου της Αθήνας. Το Παναθηναϊκό Στάδιο έβαλε τα καλά του και μετά από δυο χρόνια υποδέχθηκε την μεγάλη γιορτή του Αυθεντικού Μαραθώνιου της Αθήνας. Σήμερα, ήταν η μέρα για τους αθλητές και τις αθλήτριες στα 10χλμ. αυτοί ήταν οι πρωταγωνιστές. Και μαζί ο κόσμος, μικροί και μεγάλοι, που βρέθηκαν στις εξέδρες του Καλλιμάρμαρου, όλοι τηρώντας απαρεγκλίτως τα αυστηρά υγειονομικά πρωτόκολλα. Ο αθλητισμός, νίκησε, επανήλθε, το ζεστό χειροκρότημα όλων ήταν η καλύτερη ανταμοιβή για όλους όσοι τερμάτισαν. Ο ΣΕΓΑΣ με την Περιφέρεια Αττικής, την στήριξη του Δήμου Αθήνας και Μαραθώνα και μεγάλο χορηγό την ΟΠΑΠ ΑΕ έδωσε και πάλι την ευκαιρία σε δρομείς όλων των ηλικιών να πάρουν μέρος στην μεγαλύτερη γιορτή της πόλη. Ο Γιώργος Τάσσης με χρόνο 30.50 ήταν ο πρωταγωνιστής στον αγώνα των 10χλμ. Έκοψε πρώτος το νήμα για τέταρτη σερί φορά (τρεις φορές έχει κερδίσει το δεκάρι και μια το πεντάρι). Ο έμπειρος δρομέας είπε για τη συμμετοχή του: «Είναι πολύ σημαντικό να ξαναγίνονται σιγά σιγά αγώνες, πρώτα για τον κόσμο και μετά για εμάς τους αθλητές. Είμαι πολύ χαρούμενος που έτρεξα μετά από δυο χρόνια σε αυτή τη διοργάνωση, Ήταν η 4η σερί νίκη για εμένα σε αυτή τη διοργάνωση. Είμαι πολύ χαρούμενος καθώς ξεπέρασα τα προβλήματα που είχα τα τελευταία χρόνια. Ευχαριστήθηκα τον αγώνα. Αισθάνθηκα ότι τρέχω καλά. Ο Παππάς με πίεσε στην ανηφόρα, αλλά εμένα το πλεονέκτημα μου είναι μεταξύ 6ου και 8ου χιλιομέτρου. Εκεί βγαίνει πολύ κούραση, αλλά εγώ σαν χαρακτήρας πίεσα τον εαυτό μου και τα…


Μυστικά του μακιγιάζ για...πρωτάρες! - modernmoms\nΜυστικά του μακιγιάζ για…πρωτάρες!\nΤο μακιγιάζ ειναι ενα πολυ σημαντικό κομμάτι της ρουτίνας της ομορφιάς μας και δεν πρέπει να το ξεχνάμε ΠΟΤΕ !\nΦυσικές ή έντονες αποχρώσεις?Κόκκινα χείλη ή Smoky eyes?\nΔιαβάστε ποιά είναι τα βασικά μυστικά που πρέπει να ξέρετε για να μην χαθείτε ανάμεσα σε πούδρες,μάσκαρα,σκιές και lip-gloss!\n…..και επιδερμίδα αλαβάστρινη……αυτο δεν θέλουμε όλες?Βέβαια!Και το πετυχαίνουμε με το αχτύπητο δίδυμο Μεικ Απ & Πούδρα. Για να επιλέξετε σωστά την απόχρωση τους μην τα δοκιμάσετε στο χέρι σας,αλλα απευθείας στο πρόσωπο κοντά στο πηγούνι. Ετσι θα μπορέσετε να βρείτε την κατάλληλη για εσάς απόχρωση που θα ταιριάζει απόλυτα με τον φυσικό τόνο της επιδερμίδας σας.\nΓια να καλύψετε τα σημάδια κούρασης απο την περιοχή των ματιών επιλέξτε Κονσίλερ ή στην ίδια απόχρωση με το Μεικ Απ ή ένα τόνο πιο ανοιχτό απο αυτό,ετσι και τα σημάδια κούρασης θα καλύψετε και το βλέμμα σας θα δείξει ξεκούραστο και φωτεινό.Φροντίστε να ταιριάζουν στην απόχρωση της επιδερμίδας σας γιατί είναι άσχημο να υπάρχουν διχρωμίες και το αντιαισθητικό εφε της μάσκας.Προτιμήστε τις κρεμώδη υφές στο Μεικ Απ και στο Κονσίλερ γιατί απλώνονται πιο εύκολα και δίνουν το απόλυτα φυσικό αποτέλεσμα που επιθυμούμε.\nΤην Πούδρα επιλέξτε την σε μορφή σκόνης ( Loose Powder ) για διάφανο αποτέλεσμα απλώνοντας την με ένα χονδρό πινέλο ή σε στερεή μορφή ( Compact Powder ) για μεγαλύτερη κάλυψη απλώνοντας την με το latex σφουγγαράκι που συνήθως συμπεριλαμβάνεται μέσα στην συσκευασία.\nΌΜΟΡΦΑ ΜΑΤΙΑ…ΞΕΚΟΥΡΑΣΤΟ ΒΛΕΜΜΑ\nΔιαλέξτε μια μπεζ σκιά στο χρώμα της Βανίλιας ή της Άμμου για να πετύχετε την ιδανική βάση στο μακιγιάζ των ματιών αφού θα την απλώσετε σε όλο το κινητό βλέφαρο.Επιλέξτε και μια σκούρα απόχρωση για να τονίσετε την εξωτερική γωνία του κινητού βλεφάρου.Τα γήινα χρώματα είναι μια ασφαλής και κομψή επιλογή,ειδικά αν δεν είσαι και εξοικειωμένη με την τέχνη.\nΤο Μάσκαρα,ακόμη κι όταν δεν έχετε καθόλου χρονο ή και διάθεση για να ασχοληθείτε ΕΠΙΒΆΛΛΕΤΑΙ!!!\nΕιναι το ελάχιστο που μπορείτε να κάνετε με ελάχιστη προσπάθεια ώστε να ”φρεσκάρετε”λίγο το βλέμμα σας και βέβαια 1-2 στρώσεις είναι αρκετές για να αναδείξετε το πρωινό σας μακιγιάζ ενω για ενα βραδινο look μπορείτε να προσθέσετε και κανα δυο ακόμη.\nΠΡΟΣΟΧΗ !!! στην ποσότητα του Μάσκαρα και στις κολλημένες βλεφαρίδες,”βαραίνει” το βλέμμα και μόνο ξεκούραστο δεν θα δείχνει.\nΚαλά καταλάβατε…μιλάμε για το ρουζ!Και αυτο πρεπει να είναι το αποτέλεσμα του μακιγιάζ στα μάγουλα. Φωτεινό Ρουζ,Ροδαλά μαγουλα και Όψη Υγείας.\nΑσχετα με την μόδα αλλά και τις τάσεις που επικρατούν στα διεθνή trends ευτυχώς και πάλι θέλει τα μάγουλα αναψοκοκκινισμένα.\nΕίτε σε κρεμώδη υφή,ιδανικο για ξηρές επιδερμίδες,είτε σε μορφη κομπακτ για μεγαλύτερη διάρκεια θέλει προσοχή στην απόχρωση που θα επιλέξετε και στην ποσότητα που θα βάλετε.\nΙδανικη απόχρωση στο χρώμα του Ροδιού και στο χρώμα του Ροδάκινου.\nΕπιλέξτε κραγιόν με σταθερότητα στο χρώμα αφου τα περισσότερα πλέον περιέχουν παράγωγα πούδρας κι έτσι διαρκούν πολλες-πολλες ώρες.\nΜπορείτε βέβαια να προτιμήσετε και τα αγαπημένα Gloss που δίνουν διαφάνεια,λάμψη και ζουμερό αποτέλεσμα,θα πρεπει όμως να το ανανεώνεται συχνά.\nΔιαλέξτε αποχρώσεις φυσικές,τα λεγόμενα χρώματα ”πασπαρτου”που μπορουν να φορεθούν το πρωί με ενα ”ήσυχο” μακιγιάζ στα μάτια αλλά και με Smoky Eyes για……ανήσυχα βράδια.\nΠροηγούμενο άρθροΔιαγωνισμός! Κερδίστε ξύλινα στολίδια για το δέντρο σας!\nΕπόμενο άρθροΦτιάχνουμε στολίδια απο τσόχα!


Γιάννης Αντ. Κυριακάκης: Μια ζωή γεμάτη ασυμβίβαστους αγώνες - Ρεθεμνιώτικα Νέα\n22/01/2016 της Εύας Λαδιά\nΕίχε την αγνότητα μικρού παιδιού κι όταν μιλούσε με κάποιο γνωστό του στον δρόμο, τότε που οι άνθρωποι είχαν ακόμα χρόνο ν' ανταλλάξουν μερικές φράσεις με συμπολίτη, εκτός Facebook, που άλλωστε δεν υπήρχε, όταν τελείωναν τη συνομιλία λίγο πριν τον αποχαιρετήσει του έβαζε με τρόπο στο χέρι και μια …καραμέλα\n«Μην τα βάζετε με μας κύριε», μου είπε «Οι δικοί σας άνθρωποι σας πρόδωσαν και γι' αυτό είμαστε εδώ. Αυτούς να μέμφεστε για την τύχη σας. Κι όμως παιδί μου για κανέναν δεν παραπονέθηκα. Κι ούτε κράτησα κακία. Δεν ξέρεις πόσο μπορεί ν' αντέξει ο άνθρωπος. Δεν έχουν όλοι τις ίδιες αντοχές στον πόνο και στην κακουχία. Κι αυτά που ζήσαμε στα κολαστήρια δεν εύχομαι ούτε ο χειρότερος εχθρός μας να ζήσει».\nΟ Γιάννης Κυριακάκης με τον δάσκαλο Τσουπάκη (δεν βρήκα άλλα στοιχεία γι' αυτόν) και άλλους πατριώτες, πιάστηκαν από τους Γερμανούς στις 12 Δεκεμβρίου 1943.\nΟ Γιάννης Δαλέντζας μας περιγράφει τις μαρτυρικές στιγμές από την πρώτη στιγμή που βρισκόταν κάποιος έγκλειστος σε 'κείνη την κόλαση που ο θάνατος ήταν τόσο κοντά και τα ψυχικά μαρτύρια ατέλειωτα.\nΟ Γιάννης Κυριακάκης δεν ξέφυγε ούτε ένα λεπτό από την ιδεολογική πορεία του. Κι ας μην τον άφησαν ήσυχο ούτε μια στιγμή οι ιδεολογικοί του αντίπαλοι να πάρει μια ανάσα. Εκτός από την Ικαρία, θήτευε σε όλα τα ξερονήσια αρνούμενος να υπογράψει δήλωση μετανοίας. Ένα πράγμα τον πονούσε ιδιαίτερα. Ολοκαύτωμα είχε γίνει η οικογένειά του. Ήταν γεγονός ότι μαζί με αυτόν υπέφεραν και τ' αδέλφια του με ποικίλες μορφές διώξεων και ταλαιπωρίας. Έπρεπε όμως να μείνει στο μετερίζι του αγέρωχος χωρίς να χάσει την μαχητικότητά του. Έτσι είχε μάθει. Δεν άντεχε να προδώσει τα πιστεύω του. Ίσως αυτός να ήταν και ο λόγος που δεν δημιούργησε οικογένεια. Ίσως να ήθελε έτσι να αφοσιωθεί στον αγώνα του χωρίς το άγχος αυτών που υποφέρουν μένοντας πίσω.\nΓι' αυτό και κάθε φορά που έρχεται στο νου η θύμησή του, τον συνοδεύει επάξια μια από τις αγαπημένες του φράσεις που μας έλεγε όταν αναφερόταν σε συναγωνιστές του ή όταν κατέθετε στεφάνι σε επετειακές εκδηλώσεις: Τιμή και Δόξα.\n23/08/2017 Νικος Μ Γλυνιας\nΕτσι! Δεν περισσευει ουτε μια λεξη Ευα. Τελειο αρθρο που δεινει το στιγμα μιας αλλης δημοσιογραφικης αναφορας, που τοσο μας λειπει σημερα!!!\n20/08/2017 Γεωργία Κυριακάκη Μαγαράκη\nΕξαιρετικό αφιέρωμα ευχαριστώ ,είμαι κόρη του αδελφού του


Σύμβουλος Τραμπ : Θα βάλουμε τον Ερντογάν στη θέση του - Ειδήσεις - νέα - Το Βήμα Online\n«Νομίζω ότι θεωρεί την Τουρκία ως κάποιον με τον οποίον είναι δύσκολο να συνεργαστείς. Κάποιος ο οποίος έχει διαπράξει κάποια πολύ κακά πράγματα, αλλά και κάποιον τον οποίο, στο τέλος, θα τον κερδίσει»\nΗ Αμερική, αν χρειαστεί, ο Ντόναλντ Τραμπ θα βάλει τον Ρετζέπ Ταγίπ Ερντογάν στη θέση του ξεκαθάρισε η σύμβουλος του αμερικανού προέδρου, Ροζίν Γκουαρζί.\nΜιλώντας στο Σιγμα της Κύπρου, η σύμβουλος του αμερικανού προέδρου προσπάθησε να «καθαρίσει» την θολή εικόνα σε σχέση με το πώς οι ΗΠΑ και ο Ντόναλντ Τραμπ βλέπουν την Τουρκία.\n«Νομίζω ότι θεωρεί την Τουρκία ως κάποιον με τον οποίον είναι δύσκολο να συνεργαστείς. Κάποιος ο οποίος έχει διαπράξει κάποια πολύ κακά πράγματα, αλλά και κάποιον τον οποίο, στο τέλος, θα τον κερδίσει. Θα κερδίσουμε τον Ερντογάν» είπε χαρακτηριστικά και συμπλήρωσε πως «δεν πρέπει να υπάρχει αμφιβολία περί τούτου. Ο Ντόναλτ Τραμπ δεν ξέρει να χάνει. Θα τον βάλει στην θέση του» πρόσθεσε.\nΠαράλληλα, αναφέρθηκε και στις επιδεινούμενες σχέσεις της Τουρκίας με το ΝΑΤΟ, σημειώνοντας ότι δεν θα πρέπει τα μέλη της Συμμαχίας να περιμένουν τα πάντα από τον Τραμπ αλλά να βρουν μια κοινή γραμμή έναντι του Ερντογάν.\n«(…) Διότι ο κύριος Ερντογάν είναι κάποιος ο οποίος είναι πάρα πολύ πεισματάρης. Και την ίδια στιγμή επιθετικός. Αυτός ο άνθρωπος είναι επιθετικός. Τότε του είπε, ότι »αν συνεχίσεις να είσαι επιθετικός, θα καταστρέψω την οικονομία σου. Θα καταστρέψω την χώρα σου, και θα πάψεις να υπάρχεις». Πιστεύω ότι ο κύριος Ερντογάν, έλαβε το μήνυμα» κατέληξε.


Επίδομα βενζίνης – Fuel Pass: Πώς υποβάλω αίτηση; – ParkAround\nΑναρτήθηκε από τον/την peggypapagiannaki στις 27 Απριλίου, 2022 28 Απριλίου, 2022\nΆνοιξε, με μεγάλη ανταπόκριση από την πρώτη κιόλας μέρα, η πλατφόρμα για το επίδομα βενζίνης – Fuel Pass –, προκειμένου να δοθεί μια οικονομική ανακούφιση στους ωφελούμενους ώστε να αντιμετωπίσουν την ανοδική πορεία των τιμών στα καύσιμα.\nParkArounder, είτε έχεις αυτοκίνητο είτε μηχανή, μπορείς να λάβεις τη σχετική επιδότηση κάνοντας αίτηση στο 👉 vouchers.gov.gr, πρώτα όμως, διάβασε όλα όσα πρέπει να γνωρίζεις για να είσαι πλήρως ενημερωμένος/η.\nΗ επιδότηση καυσίμων απευθύνεται σε πάνω από 3 εκατομμύρια δικαιούχους και έχει στόχο να συμβάλει στην κάλυψη του κόστους κατανάλωσης καυσίμων κίνησης για τους μήνες Απρίλιο, Μάιο και Ιούνιο του 2022. Αίτηση μπορούν να καταθέσουν όλα τα φυσικά πρόσωπα και οι ελεύθεροι επαγγελματίες, που είναι φορολογικοί κάτοικοι Ελλάδας και κατά το 2020 είχαν δηλωμένο οικογενειακό εισόδημα έως 30.000 ευρώ.\nΚάθε φυσικό πρόσωπο μπορεί να δηλώνει μόνο ένα ΙΧ όχημα ή μοτοσυκλέτα – μοτοποδήλατο. Απαραίτητες προϋποθέσεις είναι το συγκεκριμένο μέσο μετακίνησης να βρίσκεται σε κυκλοφορία, να είναι ασφαλισμένο και να μην οφείλονται γι’ αυτό τέλη κυκλοφορίας. Ταυτόχρονα, ο αιτών θα πρέπει να διαθέτει τουλάχιστον ένα ποσοστό συνιδιοκτησίας επί του οχήματος, ή αυτό να βρίσκεται σε καθεστώς leasing.\nΠοιο είναι τo ποσό της επιδότησης\nΤο ποσό κυμαίνεται από 30 έως 50 ευρώ και εξαρτάται από τον τύπο του οχήματος και την κύρια κατοικία του δικαιούχου. Πιο συγκεκριμένα, θα κατανεμηθεί ως εξής:\nΠενήντα (50) ευρώ για ιδιοκτήτες αυτοκινήτων με κύρια κατοικία σε νησιωτικές περιοχές (Βόρειο Αιγαίο, Νότιο Αιγαίο, Ιόνια νησιά, Κρήτη, Περιφερειακή Ενότητα Νήσων της Περιφέρειας Αττικής, στην Περιφερειακή Ενότητα Σποράδων της Περιφέρειας Θεσσαλίας, στην Περιφερειακή Ενότητα Θάσου της Περιφέρειας Ανατολικής Μακεδονίας και Θράκης, στη Νήσο Σαμοθράκη της Περιφερειακής Ενότητας Έβρου, και στη Νήσο Αμμουλιανή της Περιφερειακής Ενότητας Χαλκιδικής),\nΣαράντα (40) ευρώ για ιδιοκτήτες αυτοκινήτων με κύρια κατοικία στην ηπειρωτική χώρα,\nΤριάντα πέντε (35) ευρώ για ιδιοκτήτες μοτοσυκλετών – μοτοποδηλάτων με κύρια κατοικία σε νησιωτικές περιοχές (Βόρειο Αιγαίο, Νότιο Αιγαίο, Ιόνια νησιά, Κρήτη, Περιφερειακή Ενότητα Νήσων της Περιφέρειας Αττικής, στην Περιφερειακή Ενότητα Σποράδων της Περιφέρειας Θεσσαλίας, στην Περιφερειακή Ενότητα Θάσου της Περιφέρειας Ανατολικής Μακεδονίας και Θράκης, στη Νήσο Σαμοθράκη της Περιφερειακής Ενότητας Έβρου, και στη Νήσο Αμμουλιανή της Περιφερειακής Ενότητας Χαλκιδικής),\nΤριάντα (30) ευρώ για ιδιοκτήτες μοτοσυκλετών – μοτοποδηλάτων με κύρια κατοικία στην ηπειρωτική χώρα.\nH καταβολή της οικονομικής ενίσχυσης γίνεται κατ’ επιλογή του δικαιούχου με δύο τρόπους:\nΜε έκδοσης άυλης ψηφιακής κάρτας που χρησιμοποιείται με smartphone, το οποίο υποστηρίζει την τεχνολογία NFC, για την πληρωμή αγοράς υγρού καυσίμου\nΜε κατάθεση σε τραπεζικό λογαριασμό που κατέχει ο δικαιούχος ή σε λογαριασμό που ο δικαιούχος είναι συνδικαιούχος. To ΙΒΑΝ του λογαριασμού θα πρέπει να ανήκει σε μία από τις τράπεζες που συμμετέχουν στο πρόγραμμα: Alpha Bank, Πειραιώς, Εθνική, Eurobank, Viva και Παγκρήτια Τράπεζα.\nTip: Αν επιλέξεις τη χρήση ψηφιακής χρεωστικής κάρτας, το ποσό της οικονομικής ενίσχυσης προσαυξάνεται κατά πέντε (5) ευρώ.\nΠώς θα κάνεις αίτηση για το Fuel Pass\nΜπορείς να υποβάλεις την αίτησή σου με δύο τρόπους: είτε μέσω Κ.Ε.Π., είτε ηλεκτρονικά μέσω της πλατφόρμας vouchers.gov.gr.\nΗ λειτουργία της ηλεκτρονικής πλατφόρμας είναι απλή. Αρχικά εισέρχεσαι σε αυτήν, χρησιμοποιώντας τους προσωπικούς σου κωδικούς στο TAXISNet. Το σύστημα ταυτοποίησης σε ενημερώνει άμεσα αν είσαι δικαιούχος ή όχι. Έπειτα, συμπληρώνεις και επικαιροποιείς τα στοιχεία επικοινωνίας σου και συγκεκριμένα, τη διεύθυνση ηλεκτρονικού ταχυδρομείου (e-mail) και τον αριθμό του κινητού σου τηλεφώνου. Εάν επιλέξεις να πιστωθεί το ποσό με «Κατάθεση σε τραπεζικό λογαριασμό», απαιτείται και η συμπλήρωση του IBAN του προσωπικού σου τραπεζικού λογαριασμού ή λογαριασμού, όπου είσαι συνδικαιούχος. Τέλος, αιτείσαι την πίστωση του σχετικού ποσού, είτε με κατάθεση σε λογαριασμό, είτε με έκδοση ψηφιακής χρεωστικής κάρτας.\nΟι αιτήσεις των φυσικών προσώπων στην ειδική εφαρμογή θα γίνονται τμηματικά ανάλογα με τον λήγοντα αριθμό του ΑΦΜ τους, βάσει σχετικών ανακοινώσεων που εκδίδονται. Από το Σάββατο 30/04/2022 και εξής, η πλατφόρμα αναμένεται να ανοίξει για όλους τους ωφελούμενους.\nΗ πίστωση της οικονομικής ενίσχυσης, είτε στην άυλη ψηφιακή κάρτα, είτε στον επιλεγμένο τραπεζικό λογαριασμό, γίνεται εντός δύο (2) εργάσιμων ημερών από την ημ/νία έγκρισης της αίτησης του δικαιούχου.\nΠού και πώς θα τη χρησιμοποιήσεις\nH άυλη ψηφιακή κάρτα χρησιμοποιείται (μέσω του smartphone στο οποίο θα εγκατασταθεί) σε όλα τα πρατήρια καυσίμων της χώρας, μέσω των POS, όπως γίνεται με οποιαδήποτε κάρτα.\nΕάν επιλέξεις την πίστωση της οικονομικής ενίσχυσης σε ψηφιακή κάρτα, ναι μεν θα λάβεις επιπλέον 5 ευρώ, ωστόσο το διαθέσιμο υπόλοιπό σου πρέπει να χρησιμοποιηθεί μέχρι την 31/07/2022. Μετά το πέρας αυτής της ημερομηνίας, το δικαίωμα ή τυχόν υπόλοιπο στην κάρτα χάνεται και δεν μπορείς να το αξιοποιήσεις.\nΜπορείς να ενημερωθείς περαιτέρω μέσα από τις Συχνές Ερωτήσεις του υπουργείου Ψηφιακής Διακυβέρνησης ή να επικοινωνήσεις τηλεφωνικά για τυχόν διευκρινήσεις στο 215 560 5150 (Δευτέρα – Παρασκευή 9:00 – 17:00).\nΚι αν πάρεις την επιδότηση βενζίνης και την ξοδέψεις, κάνοντας κύκλους ενώ ψάχνεις για parking; Μην ξεχνάς ότι η λύση στο ζήτημα του parking είναι στο τσεπάκι σου ή… στο κινητό σου αν ακόμη δεν έχεις κατεβάσει το ParkAround App 😉.\nFuel Passαυτοκίνητοαίτησηαίτηση για επίδομα βενζίνηςδικαιούχοιεπίδομα βενζίνηςκαύσιμα\nΠροηγούμενο άρθρο Ευρωπαϊκή Νύχτα Χωρίς Ατυχήματα: Η σημασία της οδήγησης χωρίς αλκοόλ


Μεγάλες Εικόνας : cOem 680470 83x140x20mm διαφορικό παρέμβυσμα ελαίου για το SINO φορτηγό HOWO\nΛάστιχο, NBR, PTFE, PU, VITON, FPM, FKM\nΜέγεθος συνήθειας, τυποποιημένο μέγεθος, όλα, 83x142x20mm τουλάχιστον 4000 είδη μεγέθους\nΕργοστάσιο και σπίτι\n30-90 ακτή, ακτή 70A, 20--100 η ακτή Α χρησιμοποίησε συνήθως 70 την ακτή, 30-90share Α, shoreA60-95\nδιαφορικό παρέμβυσμα ελαίου 83x140x20mm\nΔιαφορικό παρέμβυσμα ελαίου 680470\ncOem 83x140x20mm: Διαφορικό παρέμβυσμα ελαίου 680470 για το SINO φορτηγό HOWO\nΥλικό: VITON, FKM, FPK\nΘέση εγκατάστασης Διαφορικό παρέμβυσμα ελαίου Ισχύστε για SINO HOWOTruck\nΤαυτότητα 83mm OD 140mm Ύψος 20mm\nFluorocarbon (FKM/FPM) είναι ένα γνωστό λάστιχο με τη υψηλή επίδοση και co-polymer που αποτελείται από τους ιδιαίτερα φθοριωμένους υδρογονάνθρακες. Παρουσιάζει άριστη αντίσταση σε υψηλής θερμοκρασίας, το μαζούτ, το υδραυλικό έλαιο, το όζον, τα μέσα και τη γήρανση. Εντούτοις, είναι ασταθές στον πολικό διαλύτη, όπως MEK, η ακετόνη και το αιθυλικό οξικό άλας. Τα μέρη που γίνονται με FKM αναφέρονται γενικά fluorocarbon που ικανοποιείται με 66% του φθορίου, το οποίο είναι επίσης γνωστό ως Viton®. FKM χρησιμοποιείται στη θερμοκρασία μεταξύ -25°C~300°C για τη μακροπρόθεσμη λειτουργία. Η στιγμιαία θερμοκρασία μπορεί να φθάσει σε 250°C, εντούτοις, ο χρόνος ζωής του λάστιχου θα είναι κονταίνει.\nΟι απαιτήσεις του παρεμβύσματος ελαίου στον άξονα συνελεύσεων:\n1. Η τραχύτητα επιφάνειας του άξονα είναι σύμφωνα με τις διατάξεις GB1801. Η επιφάνεια άξονων σε επαφή με το παρέμβυσμα ελαίου πρέπει να είναι έδαφος σε μια τραχύτητα Ra0.2 ~ 0.63um και Rmax επιφάνειας = 0,8 ~ 2.5um.\n2. Η ανοχή διαμέτρων του άξονα δεν θα υπερβεί h11 σύμφωνα με GB1801.\n3. Το chamfer πλάτος είναι σύμφωνα με GB13871-92.\n4. Σκληρότητα επιφάνειας: Το υλικό του άξονα είναι κατά προτίμηση χάλυβας άνθρακα και χάλυβας κραμάτων. Η συνιστώμενη σκληρότητα είναι HRC45 ή υψηλότερη. Όταν το μέσο είναι βρώμικο και έχει μολύνει τις ακαθαρσίες από την εξωτερική ή γραμμική ταχύτητα του άξονα είναι ≥12m/το s, η σκληρότητα επιφάνειας άξονας που πρέπει να είναι HRC50 ~ 60, και το βάθος της απόσβεσης του στρώματος πρέπει να είναι ≥0.3mm.\n5. Ο άξονας κάνεται λοξοτομή σε 30 βαθμούς (μέγιστο). Δεν πρέπει να υπάρξουν κανένα σάλιασμα, αιχμηρή γωνία, και σπειροειδές σημάδι επεξεργασίας chamfer. τραχύτητα του καμένου λοξοτομή RA ≦ 3.2um επιφάνειας. Το υποβαλλόμενο σε θερμοθεραπεία ανθρακωμένο στρώμα πρέπει να γυαλιστεί και να αφαιρεθεί.


Πότε και πώς χωρίζει ο κάθε ζωδιακός τύπος - ΤΑ ΝΕΑ\ntanea.gr > Άστρα > Πότε και πώς χωρίζει ο κάθε ζωδιακός τύπος\nΠότε και πώς χωρίζει ο κάθε ζωδιακός τύπος\nΕννοείται ότι κάθε ζωδιακός τύπος αντιδρά διαφορετικά στον χωρισμό. Δείτε ποιοί το λένε ξεκάθαρα, ποιοί το φέρνουν γύρω γύρω και ποιοι γίνονται απαξιωτικοί.\nTANEA Team 10 Δεκεμβρίου 2019 | 17:00\nΕννοείται ότι κάθε ζωδιακός τύπος αποφασίζει για διαφορετικούς λόγους να χωρίσει και αντιδρά διαφορετικά όταν αποφασίσει να χωρίσει. Δείτε ποιοί το λένε ξεκάθαρα, ποιοί το φέρνουν γύρω γύρω και ποιοι γίνονται απαξιωτικοί...\nΔεν είναι εύκολο να ξέρεις γιατί αποφάσισε ο Κριός να χωρίσει. Το πιθανότερο είναι να ένοιωσε ότι η σχέση τελματώθηκε, ότι βαρέθηκε, ότι εξατμίστηκε το ενδιαφέρον του για σένα. Πως συνέβη αυτό;\nΔεν τον ακολούθησες στις εξορμήσεις του, σε εκδρομές, σε αθλητικούς ή ποδοσφαιρικούς αγώνες, δεν ήταν τα σπορ το δυνατό σου σημείο; Δεν είχε αντίπαλο να τον συναγωνίζεται και να τον ξεπερνάει και να είναι πάντα ο νικητής;\nΜέχρι εδώ τα αποδίδουμε όλα στην ανταγωνιστική πλευρά του που είναι ιδιαίτερα τονισμένη στον Κριό. Όμως πάντα υπάρχει η πιθανότητα να μπήκε στη μέση κάποιο τρίτο πρόσωπο, και ο παιχνιδιάρης Κριός να μην μπόρεσε να αντισταθεί στην πρόκληση να το κατακτήσει.\nΟ Ταύρος δυσκολεύεται να χωρίσει με δική του πρωτοβουλία. Εσύ πρέπει να βρεις κάποια για να χαλάσεις την σχέση αν θέλεις. Αυτός ποτέ! Ή σχεδόν ποτέ! Είναι πιστός και σταθερός, προσκολλημένος στην σχέση, πιστεύει σ’ αυτήν, θέλει να διατηρηθεί όπως θέλει και να μην καταρρεύσει ο κόσμος, που έχει κτίσει επάνω σ’ αυτήν. Ο μόνος λόγος που θα μπορούσε να δώσει αυτός τέλος σε μια σχέση είναι η απιστία.\nΑποτελεί... έγκλημα για τον Ταύρο η απιστία, που δεν συγχωρείτε σε καμιά περίπτωση: «Με απάτησες, τελειώσαμε» είναι η μοναδική επωδός μετά από μια απιστία.\nΟ Δίδυμος που το 'χει σε κακό να περιοριστεί, να νοιώσει δέσμευση, να πάψει να φλερτάρει επειδή η παρουσία σου τον εμποδίζει, η σχέση του φέρνει στο μυαλό κλουβί, έχει στην άκρη της γλώσσας του το «χωρίζουμε γιατί...». Το γιατί διαφέρει ανάλογα με το τι τον βολεύει για να εξασφαλίσει ότι είναι πειστικό και για να βγει από πάνω και αδικημένος!\nΜα και βέβαια εσύ έφταιγες, ποιος άλλος; Εσύ φταις που γεννήθηκε άστατος, που βρήκε και άλλο αναπληρωματικό ταίρι ή μήπως ήσουν εσύ; Θα σου σκάσει την απόφασή του μόλις μυριστεί ότι υποπτεύεσαι ότι παίζει σε διπλό ταμπλό, επικαλούμενος ότι πνίγεται στη σχέση, ότι χρειάζεται τον χώρο του, ότι η επικοινωνία μεταξύ σας έχει γίνει πολύ φτωχή, επομένως «Άντε γεια». Και εσύ απαντάς: Καλό κατευόδιο! Και μη μας γράφεις!\nΟ Καρκίνος που του πηγαίνει γάντι ο γάμος, θεωρεί, και δικαίως, ότι η σχέση είναι απλώς ο προθάλαμος και η μοναδική κατάληξή του. Πώς λοιπόν θα μπορούσε ποτέ να διανοηθεί χωρισμό με δική του πρωτοβουλία;\nΜπορεί κάποιες φόρες να σου δηλώσει ότι σε χωρίζει όταν νοιώθει την έλλειψη ανταπόκρισης των αισθημάτων του από μέρους σου για να σε τρομάξει, αλλά μόλις του πεις «ώρα σου καλή κι αέρας στα πανιά σου» , βάζει... την ουρά στα σκέλια και επιστρέφει κλαίγοντας σαν δαρμένος σκύλος.\nΟ εγωκεντρισμός του Λέοντα δεν σηκώνει πολλά πολλά. Θα αποφασίσει να χωρίσει για διαφόρους λόγους και θα χρησιμοποιήσει σε κάθε περίπτωση και την αντίστοιχη εξήγηση, όχι δικαιολογία. Είναι πολύ... ανώτερος για να θελήσει να δικαιολογηθεί!\nΑν νοιώσει ότι κάπου προσπαθείς να του πάρεις τον αέρα ή να τον καπελώσεις, ίσως η μεγαλοψυχία και η ευγένεια του πάει περίπατο και θα σου πει, με το κατάλληλο ύφος, ορθά κοφτά, ότι δεν πάει άλλο η ιστορία σας και καλύτερα να πάρει ο καθένας τον δρόμο του.\nΜε τον Παρθένο ο χωρισμός γίνεται εν ψυχρώ και με συνοπτικές διαδικασίες... Χωρίς ίχνος συναισθηματισμού, εντελώς ψυχρά, θα σου ανακοινώσει, ότι δεν μπόρεσες να ανταποκριθείς στις προσδοκίες του, ότι η συμπεριφορά σου ήταν κατώτερη των περιστάσεων. Δεν αποκλείεται να σε κριτικάρει κιόλας, ενίοτε και να σε προσβάλλει όσο γίνεται περισσότερο, βγάζοντας τα απωθημένα του.\nΟ Ζυγός μάλλον θα εξαφανιστεί από προσώπου Γης. Ο λόγος; Δυσκολεύεται να σε αντιμετωπίσει πρόσωπο με πρόσωπο και να έλθει σε αντιπαράθεση μαζί σου. Τι να σου πει; Ότι η σχέση σας τον εμποδίζει να έχει και άλλες ερωτικές εμπειρίες;\nΌτι λίγο απέχεις από το να ανακαλύψεις ότι έχει παράλληλη σχέση και παίζει σε διπλό ταμπλό; Προτιμά να γίνει... καπνός. Αν πάλι νοιώσει ότι δεν τον ευχαριστεί η ατμόσφαιρα που επικρατεί στην σχέση και απουσιάζει η τρυφερότητα και η επικοινωνία, θα σου παραπονεθεί ότι δεν καλύπτεται από την σχέση σας και θα κλείσει το κεφάλαιο οριστικά χωρίς όμως να τσακωθεί.\nΟ χωρισμός με τον Σκορπιό εμπεριέχει συχνά την εκδίκηση. Επομένως, ή θα επιλέξει να σε παρατήσει χωρίς εξηγήσεις για να αναρωτιέσαι το γιατί ή που θα γίνει με τυμπανοκρουσίες. Αν λείψουν οι εξηγήσεις, πάλι δυο εκδοχές υπάρχουν.\nΉ που θα έχει προηγηθεί ένα κλίμα παγωμάρας και αγνόησης από μέρους του. Ή που θα έχει προσπαθήσει να σου δείξει τις καλύτερες επιδόσεις του στον τομέα που υπερέχει. Και που εσύ τον ξέρεις καλά, ώστε να σε κάνει να υποφέρεις που τον έχασες.\nΈχοντας έναν πράο και ανεξίκακο χαρακτήρα ο Τοξότης δεν χρειάζεται να καταφύγει σε φτηνές δικαιολογίες και προσχήματα προκειμένου να δώσει τέλος σε μια σχέση. Αν είχε καταλάβει ότι είχε. Απλώς θα σου δώσει κάποια εξήγηση αν την δώσει κιόλας.\nΔεν το κάνει από αναλγησία, απλώς δεν είχε συνειδητοποιήσει ότι βρισκόταν σε σχέση που να προϋποθέτει και δεσμεύσεις. Κάτι σαν ελεύθερη σχέση ανάμεσα σε φιλαράκια με προνόμια...\nΟ χωρισμός με Αιγόκερο συνοδεύεται από ένα πλήρες κατηγορητήριο που αφορά την διάψευση των προσδοκιών που είχε από σένα, η ασυμφωνία που πρόεκυψε καθ’ οδόν ή το αδιέξοδο στο οποίο περιήλθε η σχέση σας. Βεβαίως και φταις εσύ, ποιος άλλος;\nΟ Αιγόκερος ποτέ δεν φταίει! Αυτός, άλλα περίμενε από σένα, να έχεις την αποδοχή του περιβάλλοντος του, να βελτιώσει η παρουσία σου το κοινωνικό και επαγγελματικό του στάτους, επομένως δεν υπάρχει άλλη λύση από το να χωρίσετε!\nΗ χαλαρότητα του Υδροχόου δεν θα μπορούσε να μην εκφράζεται και στις σχέσεις του. Έτσι πολύ πολύ χαλαρά θα σου ανακοινώσει ότι φεύγει με την Green Peace σε μια εκστρατεία για την προστασία του θαλασσινού γυμνοσάλιαγκα!\nΆλλη εκδοχή είναι να νοιώθει ότι αρχίζεις να τον στριμώχνεις και θα σου πει την αλήθεια όπως είναι. Αν πάλι δεν έχει αποδειχτεί ότι είναι η κοινωνικότητα το δυνατό σου σημείο όπως είναι το δικό του και δεν τον ακολουθείς στις παρέες του ή τον περιορίζει η στάση σου, θα νοιώσει ότι χάνεται η επαφή μεταξύ σας και αποξενώνεστε, όποτε θα σου το πει. Σε κάθε περίπτωση, θα σε διαβεβαιώσει ότι θα παραμείνετε φίλοι.\nΜε τον Ιχθύ τα πράγματα είναι ή του ύψους ή του βάθους. Ή που θα γίνει καπνός επειδή σου την έχει κάνει την λαδιά και έχει ήδη συνάψει κάποια άλλη σχέση ή από φόβο ότι αισθάνεται την ανεπάρκεια του να ανταποκριθεί στη σχέση σας, θα τα βροντήξει πρώτος πριν του βγάλεις εσύ κόκκινη κάρτα.\nΘα χρησιμοποιήσει παράπονα, δικαιολογίες ή εξηγήσεις, με το σχετικό δράμα και κάτι από μελό, αν στην σχέση σας κυριαρχούν εντάσεις και καυγάδες που διαταράσσουν την ηρεμία του που τόσο του είναι απαραίτητη.\nΑυστηρή προειδοποίηση Γερμανίας σε Τουρκία: «Λάθος μήνυμα» οι γεωτρήσεις στην Κύπρο\nΤι είπε ο Τούρκος πρεσβευτής στην Αθήνα για τριμερή Βερολίνου, Αγία Σοφία και ΑΟΖ\nΓιατί αδυνατίζω πιο δύσκολα καθώς μεγαλώνω;\nΠαρανάλωμα του πυρός επτά πλοία σε λιμάνι του Ιράν\nΠομπέο για Αγία Σοφία: Κουβέντα για κυρώσεις κατά της Τουρκίας\nΣε επιφυλακή η Σκιάθος για τις πρώτες αφίξεις Βρετανών


Ευρυτανικό Βήμα: Φεβρουαρίου 2020\nΠΑΠΑΝΤΩΝΙΟΥ ΖΑΧΑΡΙΑΣ ΚΑΙ ΒΑΣΙΛΗΑΣ ΟΘΩΝ - Αθαν.Γιαννακόπουλος\nΟ Ζαχαρίας Παπαντωνίου για στην βιογραφία του βασιλιά Όθωνα με αγανάκτηση γράφει:\nΤρεις χιλιάδες Βαυαρικός στρατός, χρήσιμος μόνο για να μείνουν εξ αιτίας του νηστικοί, άνεργοι και απελπισμένοι οι Έλληνες που πολέμησαν στο Εικοσιένα και να απαιτούν διέξοδο στη ληστεία οι άνθρωποι του μπαρουτιού που δίκαια περίμεναν ,όταν η χώρα γίνει βασίλειο να σχηματίσουν τον εθνικό της στρατό . ¨\nΠαρακολουθώντας τις ειδήσεις που αφορούν την Αιτωλ/νία ακούω ότι ο Υπουργός κ ΒΟΡΙΔΗΣ ζήτησε από τον Περιφερειάρχη μας ένα πλαίσιο –σχέδιο αποτύπωσης των αναγκών για την ύδρευση και την άρδευση της περιφέρειας για να το εντάξει σε ένα εθνικό σχεδιασμό.\nΑναρτήθηκε από papas στις 3:57 π.μ. 1 σχόλιο:\nΜνημόνιο χωρίς μέλλον ποδόσφαιρο χωρίς αύριο - Άρθρο του παλαίμαχου ποδοσφαιριστή και συνδικαλιστή στο χώρο του ποδοσφαίρου Νίκου Μάλλιαρη για τις πολιτικές παρεμβάσεις στο ποδόσφαιρο\n* ΑΠΟ ΤΟ ΑΡΧΕΙΟ ΤΟΥ ΗΛΙΑ ΜΠΟΥΜΠΟΥΡΗ\nΣαράντα χρόνια διαρκεί ο ελληνικός ποδοσφαιρικός εμφύλιος πόλεμος. Σαράντα χρόνια μάχες παρασκηνίου για τον έλεγχο της διαιτησίας και την εξασφάλιση των τίτλων με αθέμιτα μέσα.\nΑναρτήθηκε από papas στις 3:52 π.μ. Δεν υπάρχουν σχόλια:\nΤο θέμα είναι, την σημαντική αυτή εξέλιξη να την στηρίξει και η Αντιπεριφέρεια Ευρυτανίας και μάλιστα με δυναμικό τρόπο, κλείνοντας τα αυτιά σε περίεργες σειρήνες. Ο Παραμεγδόβιος είναι ένα έργο που θα δώσει πνοή στην Κεντροδυτική Ευρυτανία και για το λόγο αυτό θα πρέπει να στηριχτεί απ΄ όλους τους φορείς του τόπου μας και φυσικά από τον Δήμο Αγράφων, που έχει ως κυρίαρχο στόχο την ολοκλήρωση αυτού του έργου.\nΑναρτήθηκε από papas στις 3:21 π.μ. 1 σχόλιο:\nΜΕ ΜΕΓΑΛΗ ΕΠΙΤΥΧΙΑ Ο ΧΟΡΟΣ ΤΩΝ ΣΥΛΛΟΓΩΝ ΑΓΡΑΦΩΝ ΚΑΙ ΚΡΕΝΤΗΣ\nΜε μεγάλη επιτυχία πραγματοποιήθηκε την περασμένη Κυριακή 16 Φεβρουαρίου 2020, στην Αθήνα και στο Κέντρο ΛΑΜΨΗ, ο καθιερωμένος χορός των εν Αθήναις Συλλόγων Αγράφων και Κρέντης. Τόσο ο Πρόεδρος του Συλλόγου Αγραφιωτών, ο ακούραστος Φάνης Λόζος, ένας λεβέντης Αγραφιώτης με μεγάλη προσφορά στα κοινά του τόπου, όσο και οι συνεργάτες του στο Διοικητικό Συμβούλιο έκαναν τα πάντα για να στεφθεί με επιτυχία η σπουδαία αυτή εκδήλωση.\nΜε ιδιαίτερη λαμπρότητα και ιεροπρέπεια τιμήθηκε η μνήμη του Ιερομάρτυρος του Χριστού Χαραλάμπους στον ομώνυμο Ιερό Ναό της Τοπικής Κοινότητας Ανατ. Φραγκίστας του Δήμου Αγράφων.\nΧειροτονία Διακόνου στην Ανατ. Φραγκίστα\nΈνας ακόμη νέος κληρικός θα εισαχθεί στις τάξεις του Ιερού Κλήρου της Τοπικής μας Εκκλησίας.\nΑναρτήθηκε από papas στις 2:56 π.μ. 1 σχόλιο:\nΤΑΞΙΔΕΨΕ ΣΤΗΝ ΑΙΩΝΙΟΤΗΤΑ Ο Π. ΔΗΜΗΤΡΙΟΣ ΚΑΝΤΕΡΕΣ ΕΠΙ ΣΕΙΡΑ ΕΤΩΝ ΕΦΗΜΕΡΙΟΣ ΒΙΝΙΑΝΗΣ\nΤαξίδεψε στην αιωνιότητα σήμερα το πρωί, πλήρης ημερών ο π. Δημήτριος Καντερές, επί σειρά ετών εφημέριος Βίνιανης, ένας αγνός και ευλογημένος λευίτης που διεκόνησε επ΄ αγαθώ με ζήλο Θεού την τοπική μας Εκκλησία. Την ευχή του να έχουμε. Ο Κύριος να αναπαύει την ψυχή του.\nΤο σκήνωμα του μακαριστού Γέροντος θα τεθεί σε προσκύνηση από σήμερα στον Ιερό Ναό Κοιμ. Θεοτόκου Βίνιανης, όπου αύριο το πρωί θα τελεστεί Θεία Λειτουργία και στην συνέχεια στις 11 π.μ. η εξόδιος ακολουθία.\nΑναρτήθηκε από papas στις 2:13 π.μ. 1 σχόλιο:\nΗ ΥΠΑΠΑΝΤΗ ΤΟΥ ΚΥΡΙΟΥ ΣΤΗΝ ΠΑΝΕΜΟΡΦΗ ΣΑΡΚΙΝΗ\nΜε λαμπρότητα και τη συμμετοχή πλήθους πιστών γιορτάστηκε και φέτος στην Σαρκίνη του Δήμου Καρπενησίου, η Υπαπαντή του Κυρίου μας.\nΠΡΟΣΚΥΝΗΜΑ ΣΤΟΥΣ ΑΓΙΟΥΣ ΤΟΠΟΥΣ ΑΠΟ 1-6 ΜΑΡΤΙΟΥ 2020\n6HMEΡΗ ΑΕΡΟΠΟΡΙΚΗ ΕΚΔΡΟΜΗ ΣΤΟΥΣ ΑΓΙΟΥΣ ΤΟΠΟΥΣ\nΑΝΑΧΩΡΗΣΗ : 1η MAΡΤΙΟΥ 2020\n1η ΗΜΕΡΑ: Συγκέντρωση στο αεροδρόμιο Θεσσαλονίκης και αναχώρηση για TEL AVIV ( ΠΤΗΣΗ ΜΕ RYANAIR : 12.35 – 15.00 ) ,Ή Συγκέντρωση στο αεροδρόμιο Aθήνας και αναχώρηση για TEL AVIV ( ΠΤΗΣΗ ΜΕ RYANAIR : 08.00 – 10.05 ) Άφιξη και μετά από τις τυπικές διατυπώσεις, αναχωρούμε για προσκύνημα στον Τάφο του Αγίου Γεωργίου στη Λύδδα και στην συνέχεια την Ιερά Μονή Ιωάννου του Προδρόμου στην Ορεινή, γενέτειρα του Τιμίου Προδρόμου και Ιερά Μονή Τιμίου Σταυρού, τόπος όπου ο Λωτ φύτεψε το τρισύνθετο δέντρο, από το οποίο σύμφωνα με την παράδοση κατασκευάστηκε ο τίμιος Σταυρός του Κυρίου μας.\nΑναρτήθηκε από papas στις 5:17 π.μ. Δεν υπάρχουν σχόλια:\nΟ ΜΗΤΡΟΠΟΛΙΤΗΣ ΚΑΡΠΕΝΗΣΙΟΥ ΣΤΟ ΕΤΗΣΙΟ ΜΝΗΜΟΣΥΝΟ ΤΟΥ ΜΑΚΑΡΙΣΤΟΥ ΚΥΡΟΥ ΝΙΚΟΛΑΟΥ ΣΤΑ ΣΕΡΒΙΑ ΚΟΖΑΝΗΣ\nΤην Κυριακή, 2 Φεβρουαρίου 2020 η Εκκλησία των Σερβίων τέλεσε το ετήσιο μνημόσυνο του Σεβασμιοτάτου πρώην Μητροπολίτου Καρπενησίου κυρού Νικολάου Δρόσου\nΑνθρώπων μνήμης από την κατοχή το 1944. Γράφει ο Θαν. Γιαννακόπουλος\nΤο 1944 τελευταία χρονιά κατοχής ο Λάμπρος Γιαννακόπουλος ,κτηνοτρόφος μαζί με τη μάνα του και άλλους κτηνοτρόφους ξεχειμώνιασε στα ριζά της Κυρα –Βγένας στη περιοχή της Παραβόλας. Την μεγάλη Εβδομάδα ,την μεγάλη Πέμπτη κατέβασε στη πλατεία Καραπανέικα μια προβατίνα με 5-6 αρνιά για πώληση λόγω του Πάσχα που σε λίγες μέρες έφθανε.\nΜε επιτυχία η εκδήλωση των Ευρυτάνων Ναυπακτίας\nΜε μεγάλη επιτυχία πραγματοποιήθηκε το περασμένο Σάββατο 1 Φεβρουαρίου στη Ναύπακτο η εκδήλωση του συλλόγου Ευρυτάνων Ναυπακτίας «Παναγία Προυσσιώτισσα» . Η καθιερωμένη κοπή της πρωτοχρονιάτικης Βασιλόπιτας την οποία ευλόγησε ο Σεβασμιότατος Μητροπολίτης μας κ. Ιερόθεος περιλάμβανε και γλέντι με την παραδοσιακή ορχήστρα του Παντελή Αναστασόπουλου.